# D O M Z A O D R A S L E O S O B E

#  L O B O R – G R A D

#  MARKUŠBRIJEG 131, LOBOR 49253

# IZVJEŠĆE O RADU

**DOMA ZA ODRASLE OSOBE LOBOR-GRAD**

# ZA 2019. GODINU

# Lobor-grad, siječanj 2020.

Sadržaj

[OPĆI PODACI O DOMU 4](#_Toc30755415)

[OPĆI AKTI DOM 5](#_Toc30755416)

[TIJELA DOMA 5](#_Toc30755417)

[Upravno vijeće 5](#_Toc30755418)

[Ravnatelj 6](#_Toc30755419)

[Stručno vijeće 8](#_Toc30755420)

[IZVJEŠTAJ O AKTIVNOSTIMA PO ODJELIMA 9](#_Toc30755421)

[1. ODJEL SOCIJALNOG RADA I PSIHOSOCIJALNE REHABILITACIJE 9](#_Toc30755422)

[Socijalni rad 9](#_Toc30755423)

[Psiholog 12](#_Toc30755424)

[Edukacijski rehabilitator 14](#_Toc30755425)

[Radna terapija 15](#_Toc30755427)

[Sudjelovanje u radu stručnih tijela Doma 23](#_Toc30755428)

[Suradnja s drugim radnicima Doma 27](#_Toc30755429)

[Ostali poslovi stručnog rada 27](#_Toc30755430)

[Izvaninstitucijske usluge 28](#_Toc30755431)

[Edukacije 29](#_Toc30755432)

[Evidencija i dokumentacija 30](#_Toc30755433)

[Promocija rada Doma 31](#_Toc30755434)

[Praćenje i evaluacija rada 31](#_Toc30755435)

[2. ODJEL BRIGE O ZDRAVLJU 32](#_Toc30755436)

[Medicinske sestre i tehničari 32](#_Toc30755437)

[Fizioterapeuti 36](#_Toc30755438)

[Rad u tijelima Doma 37](#_Toc30755439)

[Edukacije 37](#_Toc30755440)

[Tim za kontrolu bolničkih infekcija 38](#_Toc30755441)

[Evidencija i dokumentacija 38](#_Toc30755442)

[Učenička praksa 38](#_Toc30755443)

[3. ODJEL POJAČANE NJEGE I POMOĆI I NJEGE U KUĆI 39](#_Toc30755444)

[Jedinica za pojačanu njegu 39](#_Toc30755445)

[Usluge njege 39](#_Toc30755446)

[Rad frizerskog salona 40](#_Toc30755447)

[Čišćenje 40](#_Toc30755448)

[Edukacije za radnike 40](#_Toc30755449)

[Pomoć i njega u kući 41](#_Toc30755450)

[4. ODJEL OPĆIH, KADROVSKIH 44](#_Toc30755451)

[I RAČUNOVODSTVENIH POSLOVA 44](#_Toc30755452)

[Inspekcijski nadzor 46](#_Toc30755453)

[5. ODJEL POMOĆNO-TEHNIČKIH POSLOVA I EKONOMIJE 47](#_Toc30755454)

[ODSJEK PREHRANE 47](#_Toc30755455)

[ODSJEK TEHNIČKIH POSLOVA I EKONOMIJE 49](#_Toc30755456)

[ZAKLJUČNO 53](#_Toc30755457)

# OPĆI PODACI O DOMU

Dom za odrasle osobe Lobor-grad (u daljnjem tekstu: Dom) osnovao je Narodni kotar Zlatar 20. ožujka 1954. godine te je 11. veljače 1974. godine upisan kod Okružnog privrednog suda u Zagrebu, a temeljem Zakona o ustanovama postao je javnom ustanovom.

Dom ima sjedište u Loboru, Markušbrijeg 131, Krapinsko-zagorska županija. Upisan je u sudskom registru Trgovačkog suda u Zagrebu pod MBS: 080416973 od 02. lipnja 2015. godine, te je upisan u Upisnik ustanova socijalne skrbi pod MBU: 0222-0014 od 06. srpnja 2015. godine.

Osnivač Doma je Republika Hrvatska, a pravo i dužnosti osnivača obavlja Ministarstvo za demografiju, obitelj, mlade i socijalnu politiku.

Domom upravlja Upravno vijeće u skladu sa Statutom Doma.

Djelatnost Doma je pružanje slijedećih socijalnih usluga:

* usluge smještaja,
* usluge poludnevnog boravka,
* usluge organiziranog stanovanja uz: sveobuhvatnu podršku, svakodnevnu intenzivnu podršku, svakodnevnu kratkotrajnu podršku i uz povremenu podršku,
* usluge pomoći u kući,
* usluge individualne psihosocijalne podrške u obitelji,
* usluge individualne psihosocijalne podrške kod pružatelja usluge,
* usluge grupne psihosocijalne podrške kod pružatelja usluge.

Pored navedenih usluga Dom obavlja kao dio programa radne terapije korisnika slijedeće aktivnosti:

* poljoprivredna obrada zemljišta Doma
* uzgoj i obrada voćnjaka,
* uzgoj i klanje svinja za potrebe Doma
* izrada ručnih radova.

Uslugama Doma kroz godinu je bilo obuhvaćeno 342-oje korisnika, a na dan 31. 12. 2019. godine na smještaju je bilo 272 korisnika koji su smješteni u dvije građevine (dvorac iz XVII stoljeća i zgrada Novog Doma izgrađena 1980. godine ukupne površine 7.707,28 m²). Pružali smo i uslugu organiziranog stanovanja za 16 osoba u 5 stambenih jedinica i uslugu pomoći u kući za 54 osobe.

Dom posjeduje 88.526 m² vanjskih površina (vrt, voćnjak, poljoprivredno zemljište, parkovne površine, građevinsko zemljište).

Rad Doma je bio organiziran u okviru odjela:

* Odjel socijalnog rada i psihosocijalne rehabilitacije
* Odjel brige o zdravlju
* Odjel pojačane njege i pomoći i njege u kući
* Odjel općih, kadrovskih i računovodstvenih poslova
* Odjel pomoćno-tehničkih poslova i
* Odjel ekonomije Doma

# OPĆI AKTI DOM

Unutarnji ustroj Doma uređen je Pravilnikom o unutarnjem ustroju i sistematizaciji poslova.

Opći akti Doma su:

* Statut
* Pravilnik o radu
* Pravilnik o unutarnjem ustroju i sistematizaciji poslova
* Pravilnik o kućnom redu
* Pravilnik o unutarnjem nadzoru
* Pravilnik o zaštiti od požara
* Pravilnik o zaštiti na radu
* Pravilnik o stručnom usavršavanju i osposobljavanju radnika
* Pravilnik o zaštiti i obradi arhivskog i registraturnog gradiva
* Pravilnik o poslovnoj tajni
* Pravilnik o radu Upravnog vijeća
* Pravilnik o radu Stručnog vijeća
* Poslovnik o radu Povjerenstva za sprečavanje i suzbijanje bolničkih infekcija

# TIJELA DOMA

## Upravno vijeće

Domom upravlja Upravno vijeće. Upravno vijeće čine tri predstavnika osnivača, jedan predstavnik radnika zaposlen u Domu i jedan predstavnik korisnika odnosno njegov skrbnik.

Djelokrug Upravnog vijeća te druga pitanja rada Upravnog vijeća utvrđeni su aktom o osnivanju, odnosno Statutom Doma u skladu sa zakonom.

Upravno vijeće radi u skladu s Poslovnikom o radu kojim se uređuje način rada i donošenja odluka. Upravno vijeće odluke donosi većinom glasova od ukupnog broja članova.

Upravno vijeće je tijekom 2019. godine održalo 4 sjednice na kojima je raspravljalo o aktualnim temama te donijelo odluke vezano uz: godišnji plan i program rada Doma, plan rada Stručnog vijeća, financijski plan, plan nabave, plan nefinancijske imovine 2020 – 2022. godine, godišnje izvješće o radu, izvješće o radu Upravnog vijeća, izvješće o radu Stručnog vijeća, izvješće o financijskom poslovanju, izvješće o radu tima za sprečavanje i suzbijanje infekcija povezanih sa zdravstvenom skrbi, izvješće o godišnjem popisu roba i imovine, završni račun i dr.

Prije svake sjednice članovima Upravnog vijeća dostavljani su cjelokupni materijali, a zapisnici su verificirani na idućoj sjednici.

Pozivi za sjednice objavljivani su na oglasnoj ploči te na web stranicama Doma.

## Ravnatelj

Voditeljica Doma je ravnateljica.

 Ravnateljica obavlja slijedeće poslove:

- predstavlja i zastupa Dom,

- organizira i vodi poslovanje i stručni rad Doma,

- odgovara za zakonitosti rada Doma,

- poduzima sve potrebne radnje u ime i za račun Doma,

- vodi i odgovoran/na je za stručni rad Doma,

- zastupa Dom u svim postupcima pred sudovima, upravnim i drugim državnim tijelima, te pravnim osobama sa javnim ovlastima,

- donosi opće akte Doma sukladno Statutu i odredbama zakona,

- sklapa ugovor o radu s radnicima Doma i donosi odluke u I. stupnju o pravima iz radnih odnosa,

- daje pismenu punomoć drugoj osobi da zastupa Dom u pravnom prometu u granicama svojih ovlasti,

- određuje osobe ovlaštene za potpisivanje financijske i druge dokumentacije,

- obavlja i druge poslove utvrđene Statutom Doma i zakonom.

Ravnateljica ima pravo i dužnost prisustvovati sjednicama Upravnog vijeća i sudjelovati u njihovu radu bez prava odlučivanja.

Tijekom 2019. godine u radni odnos primljeno je 30 radnika na određeno vrijeme i 6 radnika na neodređeno vrijeme uz prethodnu suglasnost Ministarstva za demografiju, obitelj i mlade i socijalnu politiku.

Osim navedenih zapošljavanja, sukladno Uputi nadležnog ministarstva 13 ugovora o radu sklopljenih na određeno vrijeme „do donašanja i usklađivanja akata“ Aneksom ugovora o radu je prevedeno u radni odnos na neodređeno vrijeme.

Također je Anexom ugovora o radu troje (3) radnika raspoređeno na obavljanje drugih poslova.

Tijekom 2019. godine u mirovinu je otišlo pet (5) radnika, 26 radnika je raskinulo radni odnos zbog isteka ugovora o radu na određeno vrijeme, a sa pet (5) radnika sporazumno je raskinut radni odnos zasnovan na određeno vrijeme.

Na dan 31. 12. 2019. godine u Domu za odrasle osobe Lobor-grad bilo je zaposleno 135 radnika:

- od toga 123 radnika na neodređeno vrijeme te

- 12 radnika s ugovorom o radu na određeno vrijeme na zamjeni za radnike na bolovanju.

Tijekom 2019. godine doneseni su slijedeći opći akti:

* Pravilnik o zaštiti osobnih podataka
* Opća politika zaštite podataka
* Pravilnik o postupku unutarnjeg prijavljivanja nepravilnosti i imenovanju povjerljive osobe
* Prijedlog Pravilnika o unutarnjem ustroju i sistematizaciji poslova
* Procjena rizika i operativni plan za spremnike loživog ulja.
* Ožujak/travanj 2019. – izrađena i dostavljena potrebna dokumentacija (popunjeni upitnici za sve organizacijske jedinice/odjele ) u svrhu izrade GDPR-a – provođenja opće politike zaštite osobnih podataka u Domu
* Srpanj 2019. godine izrađena potrebna dokumentacija (obrasci, protokoli, procedure te privole) vezano uz provođenje GDPR-a.
* Prosinac 2019. godine – izrađen Plan klasifikacijskih i brojčanih oznaka stvaratelja i primatelja pismena za 2020. godinu te isti poslan u MDOMSP vezano uz izradu programa za uvođenje aplikacije e-Ured.

Donesene su slijedeće Odluke:

* O imenovanju stručnog voditelja (mentora) osobama upućenim za izvršavanje rada za opće dobro (dvije)
* O prijedlogu člana Povjerenstva za izbor udomitelja za obavljanje udomiteljstva kao zanimanja
* O imenovanju koordinatora za volontere
* O odgovornoj osobi zaduženoj za vođenje evidencije o radnicima
* Odluka o imenovanju osoba odgovornih za obavljanje unutarnjeg nadzora
* Odluka o prodaji rabljenih službenih vozila i imenovanje Povjerenstva za prodaju automobila
* O opozivu imenovanja zamjenice ravnateljice
* O imenovanju zamjenice ravnateljice
* Odluka o imenovanju Službenika za zaštitu osobnih podataka

U Domu je proveden unutarnji nadzor rada radnika za 2019 godinu po svim odjelima. Utvrđeno je da radnici rade u skladu sa važećim pravnim propisima i pravilima struke.

Rad na pripremi projektne dokumentacije

- „MI u zajednici“ je projektni prijedlog vezan uz poziv na dostavu projektnih prijedloga „Unapređivanje infrastrukture za pružanje socijalnih usluga u zajednici kao podrška procesu deinstitucionalizacije – druga faza“. Prijavljen 15.10.2019.

Nositelj projekta je Dom za odrasle osobe Lobor-grad. Radi se o izgradnji i opremanju infrastrukture za pružanje usluga organiziranog stanovanja uz podršku za 44 korisnika, psihosocijalne podrške te dnevnog boravka za odrasle osobe s mentalnim invaliditetom na području općine Lobor te grada Zlatara. Partneri na projektu su Općina Lobor i Grad Zlatar.

- Vezano uz natječaje Europskog socijalnog fonda (ESF), partneri smo na projektučiji je nositelj Dom za odrasle osobe Vila Maria iz Pule.

Stručno vijeće

Održana su tri sastanka Stručnog vijeća s ukupno 8 točaka dnevnog reda.

Svi sastanci održani su u prostorijama Doma u redovno radno vrijeme. Sastanci su sazivani od strane voditelja, objavom pisanog poziva na oglasnoj ploči, u dogovoru s ravnateljicom. Sve sastanke vodila je voditeljica Stručnog vijeća. Tijekom godine Stručno vijeće donijelo je 4 odluke, 1 prijedlog i 1 zaključak.

Na prvom sastanku prisutnim članovima prezentiran je prijedlog Pravilnika o radu s volonterima u Domu za odrasle osobe Lobor-grad. Prijedlog Pravilnika jednoglasno je prihvaćen/usvojen. U usvojenom obliku proslijeđen je ravnateljici Doma.

Na drugom sastanku članovi Stručnog vijeća voditelj je upoznao sve prisutne članove sa Izviješćem o radu Doma za 2018. godinu. Izviješće je izrađeno na temelju izvješća svih Odjela u Domu. Svi voditelji kao i svi stručni radnici podnijeli su izvješća iz svog djelokruga rada. Izviješće je jednoglasno prihvaćeno/usvojeno. U usvojenom obliku proslijeđeno je ravnateljici Doma.

Voditelj Stručnog vijeća upoznao je sve prisutne članove sa Planom i programom rada Doma za 2019. godinu. Plan i program je izrađen na temelju planova voditelja odijela i svih stručnih radnika. Predložena je jedna dopuna. Plan i program rada je jednoglasno prihvaćen/usvojen, uključujući predloženu dopunu. U usvojenom obliku, proslijeđeno je ravnateljici Doma.

Voditelj Stručnog vijeća iznosi prijedlog ocijene rada za ravnateljicu Doma kroz 2018. godinu. Prijedlog ocijene sastavljen je prema kriterijima sukladno Pravilniku o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi. Prijedlog ocijene je jednoglasno prihvaćen/usvojen. U usvojenom obliku proslijeđen je Upravnom vijeću Doma za odrasle osobe Lobor-grad.

Na trećem sastanku čitan je dopis Ministarstva za demografiju, obitelj, mlade i socijalnu politiku vezan uz prijedlog članova u Povjerenstvo za obavljanje udomiteljstva kao zanimanja. Prema tom dopisu dom socijalne koji pruža socijalne usluge za odrasle osobe treba imenovati jednog člana u spomenuto Povjerenstvo. Predloženi kandidat je N.K., prof. rehabilitator. Prijedlog je jednoglasno usvojen.

Nadalje upoznavalo se prisutne radnike o mogućnostima odlazaka na edukacije. Nakon edukacija iste su prezentirane ostalim članovima.

Na sastancima su vođeni zapisnici.

# IZVJEŠTAJ O AKTIVNOSTIMA PO ODJELIMA

## ODJEL SOCIJALNOG RADA I PSIHOSOCIJALNE REHABILITACIJE

U Odjelu socijalnog rada i psihosocijalne rehabilitacije radili su:

* 3 socijalna radnika
* 1 psiholog
* 1 profesor rehabilitator
* 4 radna terapeuta

Stručni radnici su svoj rad temeljili na zakonskim propisima, posebice na Zakonu o zaštiti osoba s duševnim smetnjama, Zakonu o socijalnoj skrbi, Obiteljskom zakonu, Statutu Doma i njime propisanim općim aktima ustanove i na svojim Planovima i programima rada.

Rad se temeljio na zbrinjavanju institucionalno smještenih korisnika i pružanju izvaninstitucionalnih oblika skrbi u lokalnoj zajednici kroz organizirano stanovanje uz podršku stručnih radnika.

Rad stručnih radnika se temeljio na pozitivnim zakonskim propisima, te obavljanju poslova sukladno pravilima odnosno Kodeksu struke. Svaka je osoba, pa tako i svaki korisnik specifičan u svojim potrebama, ponašanjima i postupcima, stoga pristup i način komunikacije zahtijeva najrazličitije metode stručnog i savjetodavnog rada koje svaki stručni radnik nastoji prilagoditi svakom korisniku pojedinačno.

Rad Odjela uključuje 4 grupe poslova:

1. Socijalni rad
2. Psihosocijalna rehabilitacija
3. Radna terapija
4. Izvaninstitucijske usluge

## Socijalni rad

Stručni socijalni rad podrazumijevao je sve poslove od prijema do otpusta korisnika, a koji se odnose na što bolju prilagodbu na život u Domu, održavanje ili unapređenje onih sposobnosti koje su još sačuvane, razvijanje osjećaja pripadnosti i vlastite vrijednosti te pripremu za nove oblike zbrinjavanja.

Za novoprimljene korisnike provodile su se sve potrebne administrativne radnje, pružala im se podrška u procesu prilagodbe na život u Domu, procjenjivali su se osnovni aspekti psihofizičkog i socijalnog statusa korisnika, surađivalo se sa članovima obitelji, skrbnicima, Centrima za socijalnu skrb, drugim institucijama, radilo se na regulaciji zdravstvene zaštite te se svima pružala pomoć i podrška u ostvarivanju materijalnih i drugih zakonskih prava. U suradnji sa ostalim stručnim radnicima izrađivali su se Individualni planovi i programi rada te evaluacija istih.

Socijalni radnici su obavljali slijedeće poslove:

1. Prijam i otpust korisnika
2. Individualni rad s korisnicima i članovima obitelji
3. Grupni rad s korisnicima
4. Organizacija rada za opće dobro
5. Vođenje propisane evidencije i dokumentacije

#### PRIJAM I OTPUST KORISNIKA

S danom 31. 12. 2019. godine brojno stanje Doma za odrasle osobe Lobor-grad je ukupno 288 korisnika. Od navedenog broja, 16 korisnika uključeno je u uslugu organiziranog stanovanja uz podršku, dok se za 272 korisnika pruža usluga smještaja u Domu.

|  |
| --- |
| **BROJNO STANJE PREMA ODJELIMA - USLUGA SMJEŠTAJA** |
| Odjel intenzivne njege  | Muški bol. odjel | Ženski bol. odjel  | Novi dom1.kat lijevo | Novi dom 1.kat desno | Dvorac 1.kat | Dvorac 2. kat | Ukupan broj korisnika  |
| 31 | 47 | 51 | 30 | 31 | 48 | 34 | **272** |
|  **Ukupan broj korisnika na smještaju u Domu: 272** |

Kroz 2019. godinu na smještaj je primljen 21 korisnik temeljem Rješenja Centra za socijalnu skrb kojim se priznaje pravo na socijalnu uslugu dugotrajnog smještaja u Domu.

Tijekom godine osiguran je status stranca na privremenom boravku u RH za 5 korisnika - izbjeglica. Vodila se računalna evidencija o boravištima korisnika.

Kroz 2019. godinu usluga smještaja prekinuta je za 32 korisnika, od toga je preminulo 27 korisnika. Četvero korisnika otpušteno je temeljem Rješenja Centra za socijalnu skrb kojim prestaje pravo na socijalnu uslugu dugotrajnog smještaja u Domu, od toga se 1 korisnik vratio u svoju obitelj, dvoje korisnika premješteno je u drugu ustanovu uz promjenu usluge koja im se pruža ( promjena usluge stalnog smještaja u uslugu organiziranog stanovanja uz podršku), jedan korisnik vraćen je u drugu ustanovu. Jedan korisnik vratio se u svoju lokalnu sredinu, ali još uvijek se čeka Rješenje nadležnog Centra za socijalnu skrb.

|  |
| --- |
| **PREKID SMJEŠTAJA** |
| Preminuli | Povratak u obitelj/ lokalnu sredinu | Promjena usluga  | Povratak u drugu ustanovu | Ukupan broj korisnika |
| 27 | 2 | 2 | 1 |  **32** |

Kod prijama korisnika sudjeluje Stručni tim odjela na koji se korisnik smještava, a u čijem sastavu su: socijalni radnik, zdravstveni radnik, psiholog, edukacijski rehabilitator, radni terapeut, fizioterapeut i njegovateljica. Prilikom prijama korisniku se pružaju osnovne informacije o organizaciji života i rada u Domu. Upoznaje ga se sa rasporedom dnevnih aktivnosti, uslugama koje mu stoje na raspolaganju te o pravima, obvezama i odgovornostima korisnika i Doma.

|  |
| --- |
| **KORISNICI USLUGA SMJEŠTAJA PREMA DOBI, SPOLU** **I FUNKCIONALNOJ OVISNOSTI** |
| Dob | Spol | Funkcionalna ovisnost |
|  | muškarci | žene  | neovisni | djelomično ovisni | ovisni |
| Od 18 do 24  | 0 | 0 | 0 | 0 | 0 |
| Od 25 do 34 | 2 | 1 | 0 | 3 | 0 |
| Od 35 do 44 | 11 | 1 | 0 | 11 | 1 |
| Od 45 do 54 | 25 | 16 | 0 | 29 | 12 |
| Od 55 do 64 | 38 | 32 | 0 | 46 | 24 |
| Od 65 do 74 | 36 | 33 | 0 | 26 | 43 |
| Od 75 do 84 | 13 | 35 | 0 | 20 | 28 |
| 85 i više  | 5 | 24 | 0 | 3 | 26 |
| Ukupno:  | **130** | **142** | **0** | **138** | **134** |

#### INDIVIDUALNI RAD S KORISNICIMA I ČLANOVIMA OBITELJI

Individualni rad provodi se s korisnicima, članovima njihovih obitelji, skrbnicima kontinuirano na dnevnoj bazi.

Pomoć i podrška pruža se u ostvarivanju različitih prava (mirovinsko, zdravstveno, socijalna skrb), u prilagodbi na život u Domu, snalaženju u novim životnim uvjetima i sl.

Individualnim pristupom u radu motiviramo korisnike na uključivanje u domske aktivnosti, poticati ih na međusobno druženje, povezivanje i pomaganje, pružamo im pomoć u rješavanju konfliktnih situacija s drugim korisnicima ili s članovima obitelji, priprema korisnika za druge oblike zbrinjavanja.

GRUPNI RAD S KORISNICIMA

Grupni rad se provodio kroz terapijske zajednice, stručne timove u stambenim jedincima, sastanke za osnaživanje funkcionalnih sposobnosti korisnika te sastanke odjelnih multidisciplinarnih timova. Provodio se u svrhu informiranja korisnika o novostima i aktualnim događanjima, raspravlja se o problematici na odjelima, primjedbama i prijedlozima korisnika, te svim važnim pitanjima o kojima su korisnici imali potrebu razgovarati.

Na terapijskim zajednicama sudjeluju korisnici te svi radnici koji sudjeluju u radu odjela. Na sastancima se vode zapisnici.

Temeljem Obiteljskog zakona vezanih uz odrasle osobe lišene poslovne sposobnosti, pokrenut je postupak revizija svih Rješenja o oduzimanju poslovne sposobnosti. Tijekom 2019. godine dobivena su Rješenja o djelomičnom vraćanju poslovne sposobnosti za 14 korisnika, u postupku preispitivanja je 39 korisnika.

#### ORGANIZACIJA RADA ZA OPĆE DOBRO

Rad za opće dobro izvršila je 1 odrasla osoba, a za 5 je u tijeku izvršenje rada za opće dobro.

Poslovi socijalnog radnika u vezi s osobama na izvršavanju rada za opće dobro uključivali su: suradnju sa Uredom za probaciju iz Zagreba te s Prekršajnim sudom iz Zlatara**,** izradu izvještaja i dopisa o tijeku izvršavanja rada za opće dobro i vođenje evidencije o broju odrađenih sati rada za opće dobro. Vezano uz vođenje potrebne evidencije bilo je bitno bilježiti svaki dolazak i odlazak unutar kruga Doma.

Rad za opće dobro organizira se unutar Doma, a opis poslova i zadataka osoba koje odrađuju rad za opće dobro u Domu dogovarao se u suradnji s ravnateljicom i voditeljima drugih odjela Doma.

VOĐENJE PROPISANE EVIDENCIJE I DOKUMENTACIJE

Evidencija i dokumentacija korisnika vodi se na način utvrđen Pravilnikom o vođenju evidencije i dokumentacije pružatelja socijalnih usluga, te načinu i rokovima za dostavu izvješća (NN 100/15).

O svakom korisniku vodi se dosje, u kojem se nalazi osobni lista korisnika, dokumentacija koju pružatelju usluge dostavlja centar za socijalnu skrb prije početka pružanja usluge i dokumentacija koju vodi pružatelj usluge. Dokumentaciju koju vodi pružatelj usluge uključuje Individualni plan i program rada kojeg izrađuje odjelni multidisciplinarni tim, zapažanja o promjenama tijekom pružanja usluge te ostale dokumenti – korespondencija s članovima obitelji, skrbnicima, sudom, centrom za socijalnu skrb i drugim ustanovama.

## Psiholog

U okviru djelatnosti skrbi o psihički oboljelim osobama, uz ostale stručne radnike sudjeluje i psiholog, a sve u cilju poboljšanja kvalitete života psihički bolesnih odraslih osoba. Svoj rad temelji na zakonskim propisima, posebice na Zakonu o zaštiti osoba s duševnim smetnjama, Zakonu o socijalnoj skrbi, Obiteljskom zakonu, Statutu Doma i njime propisanim Općim aktima te raznim pravilnicima donesenim od strane Ministarstva za demografiju, obitelj, mlade i socijalnu politiku.

Psiholog radi sukladno pravilima struke poštujući Zakon o psihološkoj djelatnosti i Kodeks etike psihološke djelatnosti.

Radni zadaci i aktivnosti psihologa odvijali su se sukladno Planu i programu psihologa za 2019. godinu te mjesečnim planovima rada prema kojima su aktivnosti i zadaci razrađeni prema područjima i sadržajima rada:

####  RAD S KORISNICIMA

Tijekom godine provedena su psihologijska ispitivanja i procjene korisnika. Na temelju obrada pisana su psihologijska mišljenja, nalazi i preporuke koji su služili potrebama ustanove i stručnih radnika.

Pri prijemu novih korisnika provodili su se inicijalne intervjui, prikupljali anamnestički podatci, vršile opservacije u domskim uvjetima, primjenjivali testove za ispitivanje kognitivnih sposobnosti, testove ličnosti, skale praćenja te vršile konzultacije sa stručnim radnicima i ostalim djelatnicima uključenima u neposredan rad s navedenim korisnicima.

Posebnu pažnju posvećivalo se praćenju adaptacijskog perioda novih korisnika. Vršila se opservacija korisnika, radilo na motivaciji za uključivanje u neki od oblika radne terapije, poticalo razvijanje socijalnih kontakata s ostalim korisnicima i održavanju kontakata s obitelji/skrbnicima, te radilo na pravovremenom uočavanju individualnih potreba te informiranju ostalih djelatnika o istom, a sve u cilju održanja stabilnosti psihičkog zdravlja novih korisnika.

Svakodnevni rad uključivao je i individualni rad s korisnicima. Individualnim radom pomaže se korisnicima pri rješavanju specifičnih teškoća u doživljavanju i ponašanju, potiče se razvijanje primjerenih oblika ponašanja a koje su prepreka za prilagodbu na život u Domu ili su ometajuće u svakodnevnom funkcioniranju korisnika.

Tijekom godine obavljeno je mnogo individualnih susreta koji su uključivali obavljanje individualnih razgovora, savjetovanja, intervencija, modifikacije ponašanja i vršenja procjena.

Savjetodavni rad najčešće je bio usmjeren na pomoć u rješavanju konfliktnih i kriznih situacija u domu, teškoće socijalizacije i prilagodbe na domski život, planiranje slobodnog vremena, socijalno neprimjerena ponašanja, alkoholizam, agresivno ponašanje, depresiju, podizanje samopoštovanja, motivaciju, preuzimanje odgovornosti za vlastito ponašanje i dr.

Cilj grupnog rada je da korisnici u što većoj mjeri sudjeluju u raspravama, razvijaju samostalno mišljenje i toleranciju. Prisustvovalo se sastancima odjelnih Terapijskih zajednica, kao član tima. Trening životnih vještina održavao se u Dvorcu, srijedom u 14,00 sati.

Održane su predavanja/radionice o nasilju, toleranciji, psihološkom zdravlju, zaštiti okoliša te obilježavanje Tjedna mozga.

#### OSTALI POSLOVI

##### Izrada projektne prijave

Sudjelovanje u radu na pisanju projektnog prijedloga “MI u zajednici“ u okviru poziva:„Unapređivanje infrastrukture za pružanje socijalnih usluga u zajednici kao podrška procesu deinstitucionalizacije – druga faza

##### Povjerenik za zaštitu dostojanstva radnika

U protekloj godini nije zaprimljena niti jedna pritužba Povjerljivom savjetniku za primanje i rješavanje pritužbi vezanih za zaštitu dostojanstva radnika. Svi radnici Doma upoznati su s činjenicom da se Povjerljivom savjetniku mogu obratiti i načinima na koje to mogu učiniti.

##### Uvođenje volonterskog programa

U 2019. godini u Dom su se prijavile dvije volonterke koje su ispunile prijavnicu za volontere i ostalu potrebnu dokumentaciju, a za njih je izrađen opis volonterske pozicije te su ostvarile ukupno 17 volonterskih sati .

Tijekom godine dolazile su osobe na jednokratne akcije volontiranja usmenim dogovorom i bez popunjavanja potrebne dokumentacije te su ostvarile ukupno 15 volonterskih sati.

Volonterski program poslan u nadležno Ministarstvo. Odlazak u Srednju školu Zlatar – poziv učenicima na volontiranje u Domu.

Prijavljeni smo na Volonterski servis Mreže udruga Zagor te se i u 2020. planira daljnja suradnja s tom organizacijom.

## Edukacijski rehabilitator

Poslovi, radni zadaci i aktivnosti defektologa/rehabilitatora odvijali su se prema Godišnjem planu i programu rada defektologa za 2019. godinu koji je izrađen na temelju postojećeg plana i programa.

#### RAD S KORISNICIMA

Individualni rad s korisnicima:

Na temelju opservacije, primjene defektološkog instrumentarija i intervjua izvršavala se individualna obradu novo pristiglih korisnika, te prema potrebi radila evaluacija postojećih nalaza i mišljenja. Na temelju nalaza i mišljenje, u suradnji s ostalim članovima tima izrađivali su se Individualni planovi za korisnike. U suradnji sa radnim terapeutima, na temelju procjene i mišljenja, dogovarali smo uključivanje korisnika u radnu terapiju i njihovo praćenje.

Individualni rad obuhvaća savjetodavne razgovore, intervjue, inicijalnu procjenu korisnika, poticanje kognitivnih sposobnosti, modifikaciju ponašanja, podizanje samopouzdanja i dr. Obuhvaća pružanje podrške u usvajanju spoznajno-društvenih vještina, emocionalnom razvoju i usvajanju socijalno vrijednosnog sustava, u razvijanju interesno-kreativnih aktivnosti, poticanje i održavanje kognitivnih i motoričkih vještina; razvoj i održavanje vještina za samostalnu brigu o osobnoj higijeni, osobnom izgledu i urednosti; uspostava i održavanje socijalnih odnosa; pružanje pomoći pri snalaženju u vremenu i prostoru; osnaživanje u prihvaćanju oštećenja; razvoj socijalnih i emocionalnih osobina; razvijanje spremnosti za traženje pomoći od osoba u neposrednoj blizini; pomoć u održavanju, razvijanju i unapređenju socijalnih vještina; planiranje, priprema i uvježbavanje vještina za spremnost i prihvaćanje drugih oblika skrbi; razvijanje radnih navika; poticanje društveno prihvatljivog ponašanja korisnika.

Provođenje aktivnosti grupnog rada:

Prisustvovalo se sastancima odjelnih Terapijskih zajednica, kao član tima prema utvrđenom rasporedu.

Grupa za održavanje i razvoj vještina koja se uglavnom sastojala od korisnika koji su smješteni u Novom Domu, na bolesničkim odijelima (provođena kroz mjesece veljača, ožujak, travanj).

U Klubu ljubitelja knjiga „Libar“ bili su uključeni korisnici koji pokazuju afinitete prema knjizi i pisanoj riječi, predispozicije aktivnog sudjelovanja u razgovorima, diskusijama i interpretacijama pročitanog. Koristile su se knjige naše knjižnice, donacijske knjige te knjige u privatnom vlasništvu voditelja grupe.

#### OSTALI POSLOVI

# „MI u zajednici“- rad na pisanju projektnog prijedloga vezano uz poziv na dostavu projektnih prijedloga „Unapređivanje infrastrukture za pružanje socijalnih usluga u zajednici kao podrška procesu deinstitucionalizacije – druga faza“

1. Službenik za informiranje - vođenje poslova i izrada Izvješća Povjerenika za informiranje
2. Rad na Pravilniku o unutarnjem ustroju i sistematizaciji poslova
3. Prezentacija o Domu i obilazak Doma s dvije nastavnice iz srednje škole Lycee Roc Fleuri iz Francuske
4. Kontinuirano stručno usavršavanje
5. Obavljanje poslova voditeljice Stručnog vijeća
6. Obavljanje poslova voditeljica Odjela

## Radna terapija

Radna terapija provodi se s ciljem unapređenja, očuvanja postojećeg stanja korisnika te povećanje samostalnosti na području samozbrinjavanja i produktivnosti. Svaka aktivnost provodi se individualno ili grupno ovisno o potrebama korisnika s obzirom na njihovu dijagnozu, dob, vještine i motivaciju.

U organizaciji slobodnog vremena korisnicima Doma ponuđeni su raznoliki sadržaji te ih se poticalo da sami izaberu ono što će ih najviše interesirati i okupirati.

Svaka aktivnost koja se provodila kod korisnika procijenjena je kao aktivnost kod koje je potrebno usmjeravati korisnika prema samostalnom izvođenju, kao aktivnost kod koje postoji vještina izvođenja te je potrebno stvoriti naviku ili kao aktivnost kod koje je potrebna primjena edukacijskog pristupa, bihevioralnog pristupa te primjena adaptacijskog pomagala kako bi se aktivnost što bolje izvodila.

Sadržajima koji su im ponuđeni, nastojali smo ispuniti njihove kreativne, rekreativne, kulturno-zabavne, duhovne i edukativne potrebe.

Korisnici imaju vrlo izraženu potrebu za druženjem i zabavom stoga je organiziranje aktivnosti organiziranog provođenja slobodnog od izuzetne važnosti. Aktivnosti se terapijski koriste s ciljem poboljšanja tjelesnog i psihičkog zdravlja, a organiziraju se tako da potiču prilagodbu ponašanja i aktivno sudjelovanje pojedinca poštujući njegove jedinstvene potrebe.

Kronološki prikaz sadržaja, radionica i događanja u Domu i u lokalnoj zajednici tijekom 2019. godine:

|  |
| --- |
| **SIJEČANJ** |
| Rb | Datum  | Aktivnost  |
|  |  7.1.2019. | Odlazak na sprovod korisnika u Lobor |
|  | 16.1.2019.  | Odlazak u kupovinu u Zlatar |
|  | 16.1.2019. | Kupovina Lobor; kozmetički salon Lobor |
|  | 18.1.2019.  | Blagoslov Doma |
|  | 25.1.2019.  | Pečenje kolača Stan Gajeva |
|  | 26.1.2019 | Hodočašće u Hrvatsko nacionalno svetište sv. Filomene ( Molve) |
|  | 29.1.2019.  | Proslava rođendana korisnika rođenih u mjesecu siječnju |

|  |
| --- |
| **VELJAČA** |
| Rb | Datum  | Aktivnost  |
|  |  1.2.2019. | Manifestacija Noć muzeja 2019. |
|  |  5.2.2019. | Odlazak na sprovod u Krapinu |
|  | 11.2.2019. | Dan bolesnika „Igre koje smo zaboravili“ suradnja s SŠ Bedekovčina |
|  | 14.2.2019. | Valentinovo – Ples srca  |
|  | 15.2.2019. | Otvorenje izložba maski- Galerija grada Krapine |
|  | 17.2.2019. | Kreativna radionica, Udruga „Žuto sunce“, donacija slike  |
|  | 20.2.2019. | Kupovina Lobor, kozmetički salon  |
|  | 24.2.2019. | Susret kazališnih amatera - Četiri godišnja doba ; Lobor |
|  | 21.2.2019. | Proslava rođendana korisnika rođenih u mjesecu veljači  |
|  | 27.2.2019. | Dom za starije osobe Ksaver- manifestacija „Skok u barok“ |

|  |
| --- |
| **OŽUJAK** |
| Rb | Datum  | Aktivnost  |
|  | 2.3.2019. | Fašnik, dolazak povorke iz Lobora u Dom |
|  | 5.3.2019. | Maškare u Domu |
|  | 8.3.2019. | Međunarodni dan žena – podjela cvijeća, poruka, prezentacija, druženje i čašćenje  |
|  | 12.3.2019. |  Dom za odrasle osobe Jalžabet - sportski susreti  |
|  | 11.3.- 17.3.2019. | Obilježavanje Tjedna mozga; aktivnosti kroz tjedan; društvene igre, bojanke za odrasle, kognitivne vježbe, radionica Učenje i pamćenje; vježbe za mozak, šetnja do Bajera, druženje uz hranu koju voli mozak  |
|  | 16.3.2019. | Odlazak na koncert Halida Bešlića- Varaždin |
|  | 19.3.2019.  | Odlazak na Hodočašće u Karlovac - crkva sv. Josipa  |
|  | 20.3.2019. | Odlazak na izlet- stan Vuk, stan Gajeva - Lepoglava i Trakošćan |
|  | 21.3.2019. | Dom za odrasle osobe Bidružica - društvene igre  |
|  | 22.3.2019. | Predavanje za korisnike na temu „Spolno prenosive bolesti“  |
|  | 27.3.2019. | Proslava rođendana korisnika rođenih u mjesecu ožujku  |
|  | 28.3.2019. | Radionica pečenje kolača na ŽBO |
|  | 29.3.2019. | Uskrsna radionica - SŠ Bedekovčina |
|  | 29.3.2019. | Križni put - crkva sv. Ane Lobor |
|  | 29.3.2019. | Izlet - odlazak u Bedekovčinu; groblje i kapelica sv. Barbara  |

|  |
| --- |
| **TRAVANJ** |
| Rb | Datum | Aktivnost  |
|  |  2.4.2019. | Veliko hodočašće u Karlovac, župa sv. Josipa; akvarij Aquatica, Centar za pružanje usluga u zajednici Ozalj  |
|  |  2.4.2019. | Odlazak korisnika u Zagreb  |
|  |  8.4.2019. | Radionica heklanja  |
|  | 11.4.2019. | Velika ispovijed i misa u Domu  |
|  | 12.4.2019. |  Socijalni križni put- udruga Kap dobrote |
|  | 16.4.2019. | Odlazak na Križni put i sv. misu na Mariju Bistricu  |
|  | 17.4.2019. |  Otvorenje izložbe „Uskrs u nama“, OŠ Franje Horvata Kiša ,Lobor |
|  | 18.4.2019. | Radionica pečenje kolača – stan Kleflin i stan Gajeva  |
|  | 18.4.2019. | Obred pranja nogu- crkva Lobor |
|  | 19.4.2019. | Bojanje pisanica  |
|  | 20.4.2019. | Obilazak Kristova groba- crkva Lobor |
|  | 22.4.2019. | Uskrsni ponedjeljak - misa i blagoslov hrane u Domu  |
|  | 24.4.2019. | Posjeta učenika 1. i 3. razreda OŠ Zlatar (učiteljice i roditelji) - priredba za korisnike  |
|  | 25.4.2019. | Proslava rođendana korisnika rođenih u mjesecu travnju  |
|  | 26.4.2019. | Obilježavanje Dana planeta Zemlje- predavanje i pitanja za razmišljanje  |
|  | 29.4.2019. | Zlatar- predstava „Sve što sam prešutjela“ Mia Begović |
|  | 29.4.2019. |  Dan plesa - Dvorac  |

|  |
| --- |
| **SVIBANJ** |
| Rb | Datum | Aktivnost |
|  | 3.5.2019. | Velika akcija a- sadnja cvijeća  |
|  | 6.5.2019.  | Odlazak u KUD Mače- posudba narodnih nošnji za Domoples |
|  | 7.5.2019. | učenici SŠ Bedekovčina - kuća Jajtić, kreativna radionica |
|  | 8.5.2019. | Domoples- Dom za odrasle Orehovica  |
|  | 8.5.2019. | Prezentacija kolica OrthoMedicalDiffusion- proba s korisnicima  |
|  | 8.5.2019. | Učenici SŠ Bedekovčina- kuća Kleflin, kreativna radionica |
|  | 9.5.2019. | Bedex susreti- odlazak s korisnicima  |
|  | 9.5.2019. | Veliki ples za korisnike  |
|  | 14.5.2019. | Međudomski turnir u belotu- manifestacija veselja, znanja i umijeća igre mudrih godina; Dom za starije osobe Pešćenica  |
|  | 16.5.2019. | Učenici SŠ Bedekovčina -kreativna radionica |
|  | 17.5.2019. | Odlazak na Dan otvorenih vrata udruga u udrugu sv. Ana Lobor u „Plavu kuću“ |
|  | 22.5.2019. | Odlazak u Krapinu, obilazak grada  |
|  | 24.5.2019. | Društvene igre, Novi dom |
|  | 25.5.2019. | Festival jednakih mogućnosti, Zagreb- nastup korisnika D.M.; odlazak s korisnicima i pratnja ( ukupno 4 korisnika, 3 radnika) |
|  | 24.5.2019. | Sudjelovanje na Sportskim igrama "Moj prijatelj i ja" u organizaciji OŠ Franje Horvata Kiša Lobor |
|  | 29.5.2019. | Kreativna radionica sa članovima Udruge sv. Ana – bojanje srca povodom Dana obitelji |
|  | 30.5.2019. | Proslava rođendana za mjesec svibanj |

|  |
| --- |
| **LIPANJ** |
| Rb | Datum | Aktivnost |
|  | 3.6.2019. | Sportske aktivnosti naših korisnika -igre na otvorenom  |
|  | 4.6.2019. | Sportski susreti u Domu za odrasle osobe Nuštar (6 korisnika+ 3 radnika) |
|  | 5.6.2019.  | Gošće- Frizerke iz Lobora; friziranje i uljepšavanje korisnica  |
|  | 8.6.2019. | Dan obitelji  |
|  | 11.i 21. 6.2019. | Društvene igre Dvorac  |
|  | 14.6.2019. | Radionica aromaterapija- SBO |
|  | 16.6.2019. | Prvo hodočašće osoba s invaliditetom Majci Božjoj Gorskoj  |
|  | 21.6.2019. | Odlazak na sahranu korisniku A.H. u Zlatar  |
|  | 28.6.2019. | Proslava rođendana za mjesec lipanj  |

|  |
| --- |
| **SRPANJ** |
| Rb | Datum | Aktivnost |
|  | 1.-5.7.2019. | Audio priče na odjelima  |
|  | 16.7.l2019. | Molitva i pjevanje crkvenih pjesama u kapeli Dvorca  |
|  | 17.07.2019. | Odlazak u Krapinu s korisnicom P.G. |
|  | 18.7.2019. | Rezanje lavande i priprema za sušenje |
|  | 25.7.2019. | Odlazak u Lobor- Janine- predstava KUD-a Lobor, koncert dječjeg zbora „Ana“ u crkvi  |
|  | 26.7.2019. | Odlazak u Lobor- Janine- misa i druženje  |
|  | 29.7.2019. | Povodom obilježavanja Svjetskog dana hepatitisa održana je edukativna radionica o prevenciji i liječenju raznih vrsta hepatitisa |
|  | 31.7.2019. | Proslava rođendana mjesec srpanj  |
|  | 31.7.2019. | Molitva krunice kapelica Dvorca  |

|  |
| --- |
| **KOLOVOZ** |
| Rb | Datum | Aktivnost |
|  | 01.8.2019. | Sveta misa i klanjanje, Marija Bistrica |
|  | 02.8.2019. | Pratnja korisnicima u trgovinu  |
|  | 14.8.2019. | Povodom blagdana Uznesenja Blažene Djevice Marije sudjelovali smo u procesiji od župne crkve Sv.Ane do marijanskog svetišta Majke Božje Gorske u Loboru |
|  | 14.8.2019. | Kino projekcija  |
|  | 20., 22., 23. 8.2019. | Piknik MBO, ŽBO, SBO, Restoran ND, Dvorac+ organizirano stanovanje |
|  | 22.8.2019. | Društvene igre Dvorac  |
|  | 23.8.2019. | Kupovina Lobor |
|  | 23.8.2019. | Kupovina Zlatar Bistrica, Marija Bistrica  |
|  | 29.8.2019. | Špancirfest  |
|  | 30.8.2019. | Proslava rođendana |

|  |
| --- |
| **RUJAN** |
| Rb | Datum | Aktivnost |
|  | 6.9.2019. | Domosong ( 14 domova) |
|  | 7.9.2019. | Hodočašće MBG |
|  | 13.9.2019. | Sahrana – groblje Lobor |
|  | 13.9.2019. | Proslava rođendana – mjesec rujan |
|  | 17.9.2019. | Dom za odrasle osobe Bidružica -sportski susreti  |
|  | 19.9.2019. | Veliki ples  |
|  | 20.9.2019. | Društvene igre  |
|  | 20.9.2019. | Obilježavanje Europskog tjedna mobilnosti- šetnja do Bajera |
|  | 23.9.2019. | Varaždinske barokne večeri- MBG |
|  | 25.09.2019. | Proslava rođendana  |
|  | 26.9.2019. | Dom za odrasle osobe Ljeskovica -nogometni turnir |
|  | 27.9.2019. | 50. Dani kajkavske riječi u Zlataru- izložbeni štand radova radne terapije  |

|  |
| --- |
| **LISTOPAD** |
| Rb | Datum | Aktivnost |
|  | 1.10.2019. | Međunarodni dan starijih osoba- nogometna utakmica Dom- učenici SŠ Bedekovčina |
|  | 5. i 6. 10.2019. | Specijalna olimpijada Hrvatske – Zagreb (osvojeno 2. mjesto u pikadu, 4. mjesto u atletici-bacanje loptice u cilj te 5.mjesto u atletici-skok u dalj) |
|  | 9.10.2019. | Odlazak na sahranu  |
|  | 9. i 10. 10.2019. | Obilježavanje Dana mentalnog zdravlja – prezentacija „Mentalno zdravlje“ |
|  | 11., 16. i 21.10.2019. | Listopadske pobožnosti Lobor |
|  | 22.10.2019. | Radionica- pečenje peciva za blagoslov  |
|  | 22.10.2019. | Blagoslov kruha , Dan zahvalnosti za plodove zemlje – misa  |
|  | 22.10.2019. | Dom za odrasle osobe Motovun- međudomsko natjecanje u boćanju- Pazin |
|  | 23.10.2019. | Dom za odrasle osobe Bidružica- Kestenijada |
|  | 24.10.2019. | Uključivanje u akciju „Zasadi drvo, ne budi panj!“- sadnja dva stabla breze u dvorištu Doma |
|  | 24.10.2019. | Obilazak groblja Krapina  |
|  | 26.10.2019. | Kestenijada u Domu  |
|  | 28.10.2019. | Obilazak groblja u Loboru |
|  | 29.10.2019. | Proslava rođendana – mjesec listopad |
|  | 31.10.2019. | Sadnja tulipana i narcisa u krugu Doma  |

|  |
| --- |
| **STUDENI** |
| Rb | Datum | Aktivnost |
|  | 11.11.2019. | Odlazak s korisnicima D.P. i Đ.Đ. u posjet članu obitelji  |
|  | 12.11.2019. | Posjeta Domu članovi Hrvatskog društva umirovljenih liječnika Hrvatskog liječničkog zbora  |
|  | 18.11.2019. | U znak Sjećanja na žrtvu Vukovara u našem Domu zapaljeni su lampioni i održana Sveta misa |
|  | 22.11.2019. | Kuglanje Zabok |
|  | 25.11.2019. | Kreativna radionica ŽBO |
|  | 26., 27.11.2019. | Kuglanje Zaprešić- u organizaciji Specijalne olimpijade Hrvatske – osvojeno 1. i 4. mjesto  |
|  | 27.11.2019. | Dom za odrasle osobe Bidružica -Kviz znanja - osvojeno 1. mjesto |
|  | 27.11.2019. | Proslava rođendana za korisnike rođeni u mjesecu studenome  |
|  | 29.11.2019. | Posjeta Udruge umirovljenika Sv. Ivan Zelina |

|  |
| --- |
| **PROSINAC** |
| Rb | Datum | Aktivnost |
|  | 1.12.2019. | Paljenje prve adventske svijeće (recitacija i druženje) |
|  | 03.12.2019. | Obilježavanje Međunarodnog dana osoba s invaliditetom |
|  | 3., 5. i 9.12.2019.  | Odlazak s korisnicima na misu u župnu crkvu Lobor (zornice) |
|  | 6.12.2019. | Priredba za Sv. Nikolu- učenici OŠ Franje Horvata Kiša Lobor, podjela paketića za korisnike  |
|  | 7.12.2019. | Gosti Hrvatska udruga medicinskih sestara- misa i podjela paketića za korisnike  |
|  | 8.12.2019. | Paljenje druge adventske svijeće (recitacija i druženje) |
|  | 10.12.2019. | Posjeta Udruge Hrvatska žena iz Marije Bistrice |
|  | 12.12.2019. | Odlazak na Advent u Mariju Bistricu |
|  | 12.12.2019. | Proslava rođendana za korisnike rođene u mjesecu prosincu |
|  | 13.12.2019 | Sveta Lucija- sijanje pšenice  |
|  | 13.12.2019. | Radionica izrade božićnih zvijezda  |
|  | 15.12.2019. | Paljenje treće adventske svijeće (recitacija i druženje) |
|  | 17.12.2019. | Velika božićna ispovijed i misa |
|  | 18.12.2019. | Božićna priredba naših korisnika u suradnji s SŠ Bedekovčina |
|  | 19.12.2019. | Advent u Mariji Bistrici |
|  | 22.12.2019. | Paljenje četvrte adventske svijeće (recitacija i druženje) |
|  | 22.12.2019. | Podrška korisnicima u ostvarivanju prava glasovanja - predsjednički izboru |
|  | 23.12.2019. | Posjeta članica Udruge žena iz Lobora (druženje i podjela prigodnih poklona) |
|  | 26.12.2019. | Sveti Stjepan- misa , gosti članovi zbora mladih Vedrina uz glazbenu pratnju Nikole Šrajbeka |
|  | 28.12.2019. | Veliki ples za korisnike  |
|  | 30.12.2019. | Odlazak na Advent u Mariju Bistricu, suradnja s Udrugom osoba s invaliditetom Zlatar |

U navedenim aktivnostima sudjelovali su svi radnici Odjela socijalnog rada i psihosocijalne rehabilitacije u suradnji s ostalim radnicima Doma.

Za svaki izlazak van ustanove s korisnicima radila se Procjena rizika; s procjenom su bili upoznati ostali stručni radnici te korisnici koji izlaze u lokalnu zajednicu.

Iz naprijed navedenog vidljivo je da su korisnicima ponuđene raznolike aktivnosti, a oni su u njima sudjelovali bilo aktivno, bilo pasivno. Ostvareno je i sudjelovanje u međudomskim natjecanjima.

Prema planu organiziranja slobodnog vremena, korisnici Doma prisustvovali su različitim manifestacijama i kulturnim događanjima.

Svoje kreativne sposobnosti korisnici su mogli pokazati kroz slijedeće radionice:

1. Kreativna radionica – Dvorac, 1. kat ND
2. Keramička radionica - Dvorac
3. Likovna radionica - ND, Dvorac
4. Dramska grupa - ND, Dvorac
5. Pjevački zbor - korisnici ND, Dvorac

Kroz godinu korisnici su redovito bili uključeni u produktivne aktivnosti kroz sljedeće grupe:

* + - 1. Grupa produktivnih aktivnosti na okolišu
			2. Grupa produktivnih aktivnosti u interijeru
			3. Grupa produktivnih aktivnosti na vrtu
			4. Produktivna grupa Ekonomija
			5. Grupa produktivnih aktivnosti u praonici rublja
			6. Grupa produktivnih aktivnosti u restoranu i kuhinji
			7. Grupa produktivnih aktivnosti u frizerskom salonu
			8. Grupa vezilja - izrada ručnih radova (kroz 2019. godinu otvoreno 189 radnih naloga; izrađena 24 stolnjaka, 119 nadstolnjaka, 21 goblena, 11 salveta, 2 ručnika na domaćem platnu, 3 jastučnice, 1 vezena suknja, 6 RN džepova za torbe, 2 RN lavandinih jastučića)
			9. Cvjećarska grupa

Svoje vjerske i duhovne potrebekorisnici su mogli zadovoljavati kroz redovita misna slavlja koja se održavaju utorkom od 11, 00 sati, kroz zajedničke molitvene grupe (molitva Krunice subotom), božićni blagoslov soba, uskršnje i božićne ispovjedi i slično.

Uključivanje korisnika u svakodnevni život i događanja u Domu je zadovoljavajući. Sadržaji koji su im ponuđeni, prema njihovim navodima su bogati i raznoliki. Vrlo često i sami predlažu aktivnosti u kojima bi željeli sudjelovati. Potrebno ih je kontinuirano motivirati i poticati na aktivnosti i suradnju, uvažavajući pri tome njihove potrebe, interese i sposobnosti. Važno ih je pravovremeno i dobro informirati, te ih postepeno, bez presije uključivati u život u Domu.

### Sudjelovanje u radu stručnih tijela Doma

#### Stručno vijeće

Održana su tri sastanaka Stručnog vijeća s ukupno 8 točaka dnevnog reda.

Svi sastanci održani su u prostorijama Doma u redovno radno vrijeme. Sastanci su sazivani od strane voditelja, objavom pisanog poziva na oglasnoj ploči, u dogovoru s ravnateljicom. Sve sastanke vodila je voditeljica Stručnog vijeća.

Tijekom godine Stručno vijeće donijelo je 4 odluke, 1 prijedloga i 1 zaključak.

#### Kolegij voditelja odjela

Svakog ponedjeljka održavao se Kolegij svih voditelja odjela sa ravnateljicom na kojem su sudjelovali voditelji svih Odjela u Domu. Na Kolegiju su se iznosila zbivanja tokom prethodnog tjedna te dogovarale aktivnosti koje slijede u narednom tjednu**.** Na kolegiju se ravnateljicu izvještavalo o događanjima u Domu, problematici i aktualnostima, te informirao svatko sa svojeg područja rada o provedenim aktivnostima. Ravnateljica je izvještavala sve prisutne o aktualnostima vezanim uz Dom, suradnju s ostalim institucijama**.**

#### Stručni kolegij

Utorkom se održavao sastanak svih stručnih radnika koji su prisutni u smjeni. Uz radnike Odjela socijalnog rada i psihosocijalne rehabilitacije sudjeluju radnici Odjela brige o zdravlju; medicinske sestre/tehničari, fizioterapeuti. Raspravljalo se o aktualnim temama, problemima s kojima se susrećemo u radu, o korisnicima, o planiranim izlascima van Doma, o planiranim prijamima. Sve prisutne obavještavalo se o odlukama multidisciplinarnih timova za pojedine korisnike. O sastancima se vode zapisnici. Početkom mjeseca raspravlja se o korisnicima sukladno Uputama za postupanje sa/prema korisnicima kojima je sloboda izbora i/ili kretanja izvan ustanove preporučena uz pratnju. Evidencije se nalaze u porti Doma kako bi se lakše evidentirali izlasci korisnika van Doma te njihova pratnja.

Nadalje upoznavalo se prisutne radnike o mogućnostima odlazaka na edukacije. Nakon edukacija iste su prezentirane ostalim članovima.

#### Multidisciplinarni stručni tim

Članovi multidisciplinarnog tima su odjelni socijalni radnik, psiholog, edukacijski rehabilitator, radni terapeut, medicinska sestra/ tehničar, fizioterapeut. Sastaju se prema dogovoru, raspravljaju o pojedinim korisnicima, izrađuju Individualni plan rada, nakon provedene timske procjene, za svakog novog korisnika i evaluacije istih za postojeće korisnike, pristupalo se rješavanju problema u ponašanju i funkcioniranju, planiranju aktivnosti. S odlikama Tima upoznavalo se ostale radnike.

#### Suradnja u Odjelu socijalnog rada i psihosocijalne rehabilitacije

Svakog ponedjeljka održavao se radni sastanak Odjela socijalnog rada i psihosocijalne rehabilitacije na kojima su se razmjenjivale informacija o aktualnostima i stanju u Domu, o korisnicima, planiranim prijamima novih korisnika, planiranju aktivnosti, izleta kroz mjesec, dogovor o stručnom usavršavanju. Početkom mjeseca se izrađuje mjesečni plan aktivnosti Odjela, za naredni mjesec utvrđuje se plan rada, definiraju međusobne uloge i obaveze, prema dogovorenim aktivnostima i poslovima.

Svakodnevno se ujutro održava sastanak primopredaje Odijela, dogovori o aktivnostima tokom dana.

#### Komisija za prijam i otpust korisnika

Komisija za prijam i otpust korisnika radila je u sastavu od pet članova:

* socijalni radnik
* psiholog
* edukacijski rehabilitator
* voditelj odjela brige o zdravlju
* stručni radnik centra za socijalnu skrb nadležnog za područje na kojem se nalazi Dom.

Komisija je održala ukupno 10 redovnih sastanaka i jedan izvanredni sastanak.

Na 1. sastanku u 2019. godine, pokrenuta je revizija zahtjeva sa liste čekanja kako bi se utvrdilo stvarno stanje. Utvrđen je točan broj zahtjeva za smještaj koji se nalaze na listi čekanja. Po završetku revizije u travnju 2019. godine na listi čekanja bilo je uvršteno 106 zahtjeva za pružanjem usluge dugotrajnog smještaja. Od toga 51 zahtjev za stambeni dio Doma i 55 zahtjeva za odjel pojačane njege.

Tijekom godine, zaprimljeno je 365 različitih predmeta, koji su obrađeni na sastancima Komisije za prijam i otpust korisnika.

Podaci se odnose na predmete pristigle u razdoblju od 18. 12. 2018. do 16. 12. 2019. godine.

Predmeti prema vrsti prikazani su u tablici:

|  |
| --- |
| **PRIKAZ PRISTIGLIH PREDMETA PREMA VRSTI** |
| **Vrsta predmeta** |  **Broj** |
| Novi zahtjevi- usluga dugotrajni smještaj | 205 |
| Dopuna zahtjeva- usluga dugotrajni smještaj |  28 |
| Obnova ili ponovljeni zahtjev- usluga dugotrajni smještaj |  7 |
| Zahtjev- privremeni smještaj u kriznim situacijama |  3 |
| Promjena usluge (iz privremenog u dugotrajno)  |  2 |
| Zahtjev produljenja usluge privremenog smještaja  |  4 |
| Upit o pružanju usluge psihosocijalne podrške u obitelji |  1 |
| Požurnica na zahtjev sa Liste čekanja |  28 |
| Različite obavijesti |  87 |
| **Ukupno predmeta: 365**  |

Predmeti prema odlukama Komisije (odnosi se na sve navedene predmete osim različitih obavijesti i požurnica, znači na 250 Zahtjeva) prikazani u tablici:

|  |
| --- |
| **PRIKAZ RIJEŠENIH PREDMETA**  |
| Vrsta predmeta  | Broj  |
| Novi zahtjevi- usluga dugotrajni smještaj | 87 uvršteno na listu čekanja  |
| Dopuna zahtjeva- usluga dugotrajni smještaj | 45 traženo  |
| Zadržavanje zahtjeva za pružanjem usluge dugotrajnog smještaja na listi čekanja | 28 |
| Zahtjev- privremeni smještaj u kriznim situacijama | 3 smještena  |
| Promjena usluge (iz privremenog u dugotrajno)  | 2 odluke  |
| Zahtjev produljenja usluge privremenog smještaja  | 4 (statusom stranca sa dozvolom privremenog boravka u RH) |
| Traženje dopune bez prethodne odluke  | 21 |
| Nemogućnost pružanja adekvatne skrbi  | 60 |
|  **Ukupno: 250 predmeta**  |

|  |
| --- |
| **LISTA ČEKANJA** |
| Zahtjevi 2018. - usluga dugotrajnog smještaja | 113 |
| Zahtjevi 2019. - usluga dugotrajnog smještaja | 135 |

#### Komisija za prigovore i pritužbe korisnika

Odlukom Stručnog vijeća dana 2. siječnja 2018. godine imenovani su članovi Komisije za prigovore i pritužbe korisnika smještenih u Domu.

Članovi Komisije sastali su se:

- dana 17. lipnja 2019. godine povodom obavljenog razgovora s korisnikom.

- dana 2. rujna 2019. godine, nakon pražnjenja svih sandučića za prigovore korisnika.

Prigovori i pritužbe svode se na prigovore vezane uz nedostatak cigareta, kave, na uzimanje previše lijekova, žicanje, željama za premještaj u drugu sobu, na prehranu, zdravstvena stanja korisnika, opisivanju životnih iskustava, željama za preseljenjima te o problemima i odnosima između korisnika koji su u međuvremenu riješeni. Spominju se i odnosi među korisnicima, aktivnostima na odjelima tijekom noći.

U Knjizi žalbe, koja se nalazi u Porti Doma nije bilo primjedbi.

#### Komisija za standarde kvalitete

Tijekom godine izrađen je novi obrazac Osobnog lista korisnika sukladno članku 48. Pravilnika o vođenju evidencije i dokumentacije pružatelja socijalnih usluga, te načinu i rokovima za dostavu izvješća.

Izrađen je i novi obrazac Dozvole za privremenu odsutnost korisnika sukladno članku 49. gore spomenutog Pravilnika.

Lista čekanja za smještaj korisnika u Dom nadopunjena je novim informacijama.

#### Tim za prevenciju agresivnog ponašanja u Domu

Kroz proteklu je godinu u nekoliko navrata (četiri) pozivana je Policija u Dom zbog agresivnog ponašanja korisnika. Nakon ispoljavanja agresivnog ponašanja s korisnicima (agresor, žrtva) se obavljao razgovor, nastojale su utvrditi okolnosti vezane uz agresivno ponašanje, ukazati na negativne i štetne posljedice takovog ponašanja. O svemu navedenome obavještavalo se članove obitelji, skrbnike i nadležni centar za socijalnu skrb. Vodila službena evidencija.

O rizičnim situacijama obavješteno je nadležno Ministarstvo. Radilo se na Strategiji prevencije agresivnog ponašanja u Domu.

#### Suradnja s drugim radnicima Doma

Suradnja s Odjelom brige o zdravlju i Odjelom pojačane njege i pomoći i njege u kući

Suradnja je svakodnevna s ciljem uvida u zdravstveno stanje korisnika, radi zajedničkih intervencija i sl. Prenose se informacije o korisnicima za hospitalizaciju, o dodatnim uslugama, potrebom premještaja, uređenju soba, zajedničkih prostorija, potrebom sudjelovanja u izletima.

Suradnja s Odsjekom tehničkih poslova

Svakodnevno se surađuje u svrhu poboljšanje kvalitete života u Domu. Suradnja s kućnim majstorima odnosi se na koordinaciju popravaka u sobama korisnika, uređivanja soba za korisnike i dr. po potrebi.

Suradnja s Odsjekom prehrane

Odnosi se na pitanja vezana uz premještaj korisnika sa odjelne blagovaone u restoran na obroke, upoznavanje novih korisnika s osobljem te razmjenu informacija o događanjima u restoranu (rješavanje konfliktnih situacija, praćenje zdravstvenog stanja...i dr).

Suradnja s Odjelom općih, kadrovskih i računovodstvenih poslova

Uključuje pitanja vezana za način plaćanja troškova smještaja, podmirivanje dugovanja, redovito plaćanje opskrbnine Doma (kontakti sa članovima obitelji, obveznicima plaćanja i skrbnicima). Suradnja prilikom podjele razlika mirovina, sredstava za osobne potrebe, nagrade za uključenost u aktivnosti radne terapije.

### Ostali poslovi stručnog rada

Obuhvaća suradnju s tijelima državne uprave i drugim javnim ustanovama (centar za socijalnu skrb, HZZO, HZMO) u cilju zaštite i ostvarivanja prava korisnika; kontakti sa bolnicama i liječnicima radi konzultacija o zdravstvenom stanju.

Suradnja s Centrima za socijalnu skrb: tokom 2019. godin korisnike su obišli djelatnici CZSS Dubrava, Donji Grad, Gornji Grad, Črnomerec, Zaprešić, Brač- Supetar, Jastrebarsko, Krapina, Ludbreg, Zlatar- Bistrica, Koprivnica, Donja Stubica, Vrbovec, Duga Resa.

Suradnja s jedinicama lokalne samouprave i Općinom Lobor: dovršena i usklađena evidencija grobnih mjesta na groblju Lobor (podaci u potpunosti ažurirani), zajednička organizacija 1. hodočašća osoba s invaliditetom u svetište Majke Božje Gorske, zajednička orgnaizacija Noći muzeja.

Rad sa studentima, vježbenicima i učenicima **o**dvijao se kroz rad sa učenicima Srednje medicinske škole

Suradnja s ostalim ustanovama**:** obilazak Doma za starije osobe Ksaver, Doma za odrasle osobe Borova, odlazak u Sloveniju u Zavod za socijalno- varstevnu zaštitu Hrastovec, učlanjenje u Sportski savez Specijalna olimpijada Hrvatske, suradnja sa Centrom za pružanje usluga u zajednici Ja kao i Ti, Osijek.

## Izvaninstitucijske usluge

#### Organizirano stanovanje uz podršku

Organizirano stanovanje uz podršku usluga je koja se provodi u 5 stambenih jedinica, u nju je uključeno 16 korisnika.

Korisnicima usluge organiziranog stanovanja uz stručnu podršku pružala se individualna podrška i grupno savjetovanje. Sudjelovalo se na stručnim timovima prema navedenom rasporedu. Cilj rada bio je stvaranje što kvalitetnijih međuljudskih odnosa među stanarima, praćenja psihičkog stanja korisnika, podrška, intervencija u kriznim stanjima.

Članovi tima su socijalni radnik, prof. psiholog, prof. rehabilitator radni terapeut, medicinski djelatnik, njegovateljica. Vršilo se praćenje i evaluacija potrebnog stupnja podrške s obzirom na njihovo psihofizičko funkcioniranje. Članovi tima su korisike obilazili svakodenvno prema rasporedu, a jednom tjedno su se održavale zajedničke konzultacije i savjetovanja svih korisnika i članova tima.

Podrška u organiziranom stanovanju uključivala je: razvijanje vještina i podršku u samostalnoj brizi o vlastitoj prehrani, pomoć, pružanje podrške i uvježbavanje vještina pri pripremanju obroka; pomoć, pružanje podrške i uvježbavanje vještina u održavanju higijene posuđa i namirnica; poticanje u samostalnoj brizi o osobnoj higijeni, osobnom izgledu i urednosti; pomoć pri snalaženju u vremenu i prostoru; razvijanje i poticanje radnih navika; podrška korisnicima u sudjelovanju u radnim aktivnostima u sklopu radne terapije, poticanje društveno prihvatljivog ponašanja korisnika; motivacija i razvijanje interesa, želja, kreativnosti, pružanje podrške u svakodnevnim životnim situacijama. Odlazak u skladište sa korisnicima – podizanje potrošnog materijala, odjeće i obuće.

**Stan na Ekonomiji** - stručni tim srijedom; odnosi među korisnicima su korektni, dolazi do međusobnog poticanja u svakodnevnim aktivnostima. Najvećim dijelom se radilo na usvajanju higijenskih navika i rješavanju povremenih sukoba među stanarima. Pružana im je potrebna podrška u ostvarivanju aktivnosti.

Trenutno 4 stanara ( 2 M i 2 Ž). Podrška u čišćenju- njegovateljice jednom tjedno. Obroci se uzimaju u kuhinji Doma.

**Kuća Kleflin** – stručni tim utorkom; više se radilo na ostvarivanju kvalitetnih međuljudskih odnosa, podrška prema potrebama korisnika.

Trenutno tri stanara (1 Ž i 2 M). Jedna stanarka vraćena u Dom i smještena na ženski bolesnički odijel zbog promjena u zdravstvenom stanju i smanjenim funkcionalnim sposobnostima. Ciljevi rada bili su razvoj grupne kohezije i odgovornosti prema grupi, rad na usvajanju socijalnih i komunikacijskih vještina, pružanje potpore pri poteškoćama s kojima se korisnici susreću u sklopu organiziranog stanovanja, povećanju samoefikasnosti, poticanje na održavanje dobrih odnosa sa stanarima i razvijanje istih te raspored i sudjelovanje u dužnostima. Podrška u čišćenju- njegovateljice jednom tjedno. Obroci se dovoze iz kuhinje Doma.

**Kuća Jajtić** - stručni tim ponedjeljkom, izrada rasporeda zaduženja korisnika, sastavljanje popisa sredstava za osobnu higijenu i sredstava za čišćenje prostora, održavanje prostora, svakodnevna podrška prema potrebama korisnika, suradnja s kuhinjom - svakodnevni odlasci po obroke, dogovor oko izleta, izlazaka u lokalnu zajednicu u kupovinu, posjete manifestacijama, podrška prilikom odlazaka na dopuste. Stanarima je pružana podrška gotovo svaki dan, a rad se bazirao na stvaranju grupne kohezije i razvijanju međuljudskih odnosa, na razvijanju odgovornosti za vlastito ponašanje i kontinuirano je praćeno psihičko stanje. Iako se tijekom ove godine kod stanara nije ukazala potreba za bolničkim liječenjem, korisnici su iskazivali promjene psihičke bolesti, koje su suradnjom psihijatra, zdravstvene i stručne službe stavljene pod kontrolu.

Trenutno četiri stanara ( 2 M i 2 Ž). Podrška u čišćenju- njegovateljice jednom tjedno. Obroci se uzimaju u kuhinji Doma.

**Stan Vuk** - stručni tim petkom. Sa stanarima se radilo na razvoju grupne kohezije i međuljudskih odnosa. Također, pružana im je podrška u ostvarivanju različitih aktivnosti (društveno-zabavna događanja, sportska druženja, izleti). Pružana podrška svakodevno, podrška prilikom odlazaka u veliku kupovinu jednom mjesečno. Trenutno dva stanara (1 M i 1 Ž). Jedan stanar vraćen u Dom i smješten na muški bolesnički odijel zbog promjena u zdravstvenom stanju i smanjenim funkcionalnim sposobnostima. Samostalna priprema obroka.

**Stan Zlatar**, Gajeva 7- stručni tim četvrtkom

Trenutno tri stanara (2 Ž i 1 M). Tijekom godine jedna stanarka privremeno smještena na ženski bolesnički odijel zbog zdravstvenih problema. Sa stanarima se radilo na razvoju grupne kohezije i međuljudskih odnosa. Podrška u čišćenju- njegovateljice jednom tjedno. Dovoz obroka iz kuhinje Doma.

### Edukacije

U cilju pružanja što kvalitetnijih usluga, osnaživanja, usavršavanja i stjecanja novih znanja redovito se sudjelovalo na stručnim edukacijama, seminarima, tribinama, radionicama i drugim stručnim skupovima. Socijalni radnici članovi su Hrvatske komore socijalnih radnika, edukacijski rehabilitator član je Hrvatske komore edukacijskih rehabilitatora, prof. psiholog član je Hrvatske psihološke komore, radni terapeuti članovi su **Hrvatske komore zdravstvenih radnika, strukovni razred djelatnost radnje terapije. Kao članovi Komora dužni su se tijekom godine kontinuirano stručno usavršavati se ciljem obnove odobrenja za samostalni rad.**

**Tijekom godine obnovljena je licenca edukacijskog rehabilitatora.**

Tijekom godine radnici Odjela prisustvovali su sljedećim stručnim usavršavanjima:

1. Zaštita na radu
2. Seminar „Aktualnosti u sustavu socijalne skrbi“ organizaciji Sindikata zaposlenika u sustavu socijalne skrbi Hrvatske
3. Psihošpancir
4. Edukacija u organizaciji DSRKZŽ „Čari psihodrame i socijalnog rada u da …“svijetu “
5. V regionalni simpozij socijalnih radnika u Varaždinu
6. Predavanju u organizaciji Udruge sv. Ana – prezentacija kolica
7. Financije i vođenje projekta, organizacija MDOSP
8. Zaštita prava i dobrobiti djeteta
9. Edukacija o zaštiti osobnih podataka
10. Na valovima volonterstva
11. Početna edukacija MMPI-2
12. Simpozij „Za života“
13. Komunikacija s agresivnim korisnikom
14. Edukacija u organizaciji Ministarstva branitelja
15. Vrijednost svakodnevnih okupacija nakon traumatske ozljede mozga
16. 213. Gerontološka tribina „Dugovječnost odraz uspješnosti i aktivnog starenja“
17. Konferencija „Živjeti starost- izazovi za pojedinca, obitelj i društvo“
18. Primjena restiktivnih mjera i zaštita od ponižavajućega postupanja prema korisnicima socijalnih usluga u djelatnosti socijalne skrbi
19. X. Konferencija socijalnih radnika „Drugi i drugačiji“
20. 7. Sjednica sekcije domova socijalne skrbi
21. 2. Simpozij palijativne skrbi „Cjeloviti pristup palijativnom bolesniku“
22. Simpozij „ Intterdisciplinarni pristup bolesnicima sa shizofrenijom i poremećajima iz spektra shizofrenije „
23. ERASMUS+, Regionalna radionica za pisanje projektnih prijedloga u području (općeg) obrazovanja odraslih KA1 i KA2 , „Inspiriraj se- BudiErasmusPlusGeneracija“
24. Proaktivni modeli profesionalnog osnaživanja – modul II

### Evidencija i dokumentacija

Vođenje evidencije sukladno Pravilniku o vođenju evidencije i dokumentacije pružatelja socijalnih usluga, te načinu i rokovima za dostavu izvješća.

* Ažuriranje Matične knjige i pomoćne knjige
* Ažuriranje Knjige zaprimljenih zahtjeva za smještaj
* Ažuriranje evidencije odsutnosti korisnika
* Ažuriranje Liste čekanja korisnika za smještaj u Dom
* Pisanje odluke Komisije za prijam i otpust korisnika
* Pisanje odluke (zaključka) o prijamu novih korisnika u Dom
* Evidentiranje premještaja korisnika unutar Doma
* Ažuriranje osobnih listova korisnika
* Ažuriranje evidencije o korisnicima te isto dostavljati relevantnim službama
* Ažuriranje popisa korisnika koji su pod skrbništvom i njihovu mogućnost izlaska iz Doma
* Ažuriranje popisa korisnika po osobnim iskaznicama
* Vođenje dokumentacije korisnika – radno terapijski karton
* Godišnji plan i program rada stručnog radnika
* Realizacija i evaluacija godišnjeg plana i programa rada stručnog radnika
* Mjesečni plan rada stručnog radnika
* Realizacija i evaluacija mjesečnog plana i programa rada
* Vođenje dnevnika rada
* Vođenje propisane psihološke dokumentacije o korisnicima: individualni planovi i programi korisnika, pisanje nalaza i mišljenja
* Pisanje nalaza i mišljenja psihologa za korisnika po zahtjevu
* Vođenje propisane defektološke dokumentacije o korisnicima: individualni planovi i programi korisnika, evaluacije, pisanje nalaza i mišljenja, godišnja izvješća o korisnicima
* Vođenje evidencije korisnika sukladno Uputama za postupanje sa/prema korisnicima kojima je ograničena sloboda izbora i/ili kretanja odjelni multidisciplinarni timovi odredili su korisnike kojima je potrebna ograničena sloboda izbora i/ili kretanja
* Plan i program rada pojedinih grupa
* Evidencija grupnog rada
* Realizacija i evaluacija plana rada grupe
* Individualni plan i program rada za korisnike- grupni rad
* Realizacija i evaluacija Individualnog plana i programa rada za korisnike- grupni rad
* Vođenje liste praćenja korisnika
* Evidencija individualnog rada
* Plan i program rada za uslugu organiziranog stanovanja uz podršku
* Povjerenik za informiranje- vođenje poslova, izrada Izvješća Povjerenika za informiranje Procjena rizika – izlasci van ustanove
* Izrada procjene rizika za pojedine situacije

### Promocija rada Doma

* Objave novosti, događanja na web stranici Doma
* Objave na službenoj Facebook profilu Doma
* Objave članaka u medijima

### Praćenje i evaluacija rada

Na temelju Odluke o imenovanju osoba odgovornih za obavljanje unutarnjeg nadzora,izvršen je dana 30.studenog 2019. godine unutarnji nadzor u odjelu. Nalaz uredan.

Redoviti stručni sastanci, kolegiji voditelja odjela s ravnateljicom Doma, sastanci stručnih radnika, održavanje multidisciplinarnih timova, sastanci odjela socijalnog rada i psihosocijalne rehabilitacije dobar su način praćenja i evaluacije rada. Provode se na dnevnoj, tjednoj i mjesečnoj razini.

## ODJEL BRIGE O ZDRAVLJU

### Medicinske sestre i tehničari

U Odjelu brige o zdravlju u 2019. godini radile su 22 medicinske sestre/tehničara i 3 fizioterapeuta.

Zamjene za duža bolovanja su bile djelomične, a na većinu natječaja nitko se nije javio. Teško je bilo organizirati službu i zbog kraćih bolovanja i godišnjih odmora. Godišnji odmori su se koristiti prema unaprijed utvrđenom planu, ali i mijenjali zbog kraćih bolovanja.

Zdravstvena njega korisnika proizlazi iz njihovih potreba vezanih uz vodeće bolesti, te je raspodjela korisnika prema dijagnozama u 2019. godini izgledala ovako:

|  |  |  |  |
| --- | --- | --- | --- |
| **Vrsta oboljenja** | **Stacionar** | **Stambeni dio +OS** | **Ukupno** |
| Shizofrenija i drugi psihički poremećaji | 110 | 127 +16 | 253 |
| BAP | 1 | 2 | 3 |
| Alkoholizam |  | 10 | 10 |
| Demencija | 17 | / | 17 |
| Smetnje u duševnom razvoju | 1 | 5 | 6 |
| Ukupno | 129 | 144 +16 | 289 |

Uz osnovnu bolest većina korisnika ima po 2-3 pridružene kronične nezarazne bolesti, piju od 5 do 10 vrsta lijekova, iz čega proizlazi povećan obim zdravstvene skrbi i zdravstvene njege za smještene osobe.

U 2019. na muškom i starom bolesničkom odjelu personalizirana je terapija.

Uz vodeći psihički poremećaj korisnici imaju pridružene slijedeće kronične bolesti:

|  |  |  |  |
| --- | --- | --- | --- |
| **Vrsta oboljenja** | **Stacionar** | **Stambeni dio** | **Ukupno** |
| Inkontinencija | 105 | 23 | 128 |
| DM tip1 | 5 | 3 | 8 |
| DM tip2 | 27 | 27 | 54 |
| Hipertenzija i druge kardiološke bolesti | 96 | 62 | 158 |
| CVI | 22 | 2 | 24 |
| Maligna oboljenja | 10 | 4 | 14 |
| Epilepsija i druga neurološka oboljenja | 8 | 8 | 16 |

Liječnik primarne zdravstvene zaštite radio je u ambulanti i na odjelima Doma dva puta u tjednu po 3,5 sata do kolovoza 2019. a nakon toga je dolazio samo u kućne posjete po pozivu za stacionarne korisnike, dok su pokretni korisnici voženi u ambulantu Lobor.

Nedostatak svakodnevno dostupne liječničke skrbi je vidljiv, a može se potkrijepiti povećanim brojem poziva Hitne medicinske pomoći i brojem hospitalizacija koji su u odnosu na 2017. kada je svakodnevno bio prisutan liječnik povećani za 93 usluge HMP i bolničkog liječenja.

Tijekom 2019. prema Hitnoj službi upućena su 144 poziva radi hitne intervencije.

U bolnici Vrapče hospitalizirano je 30 korisnika.

U bolnici Bračak i drugim bolnicama je hospitalizirano 99 korisnika.

|  |  |  |  |
| --- | --- | --- | --- |
| **Zdravstvene usluge** | **2017.** | **2018.** | **2019.** |
| Hitna služba | 95 | 155 | **144** |
| Bolničko liječenje/Bračak | 62 | 86 | **99** |
| Bolničko liječenje/Vrapče | 23 | 31 | **30** |
| Specijalistički pregledi |  |  | **331** |

Korisnici su uz manje poteškoće opskrbljeni potrebitim lijekovima i pomagalima, te su dobivali usluge koje proizlaze iz prava i potreba za zdravstvenom skrbi, ali u smanjenom opsegu.

* 170 korisnika je cijepljeno protiv gripe
* izvađeno je i poslano 392 uzoraka krvi, mokraće i stolice na analizu u laboratorij Zlatar
* 31 uzorak krvi izvađen je i poslano u laboratorij bolnice Bračak ili Zagreb za pretrage koje ne obavlja laboratorij Zlatar
* 23 uzorka mokraće, sputuma, stolice, briseva poslano je na analizu u Mikrobiološki laboratorij Zavoda za javno zdravstvo KZŽ Zabok
* u zubnoj ambulanti Lobor obavljeno je 75 intervencija zubnog liječnika, za 9 korisnika izrađene su nove zubne proteze ili napravljene reparature
* za 8 korisnika nabavljene su nove naočale i postojeće popravljene prema potrebi ( obavljena su 24 pregleda oftalmologa)
* 4 korisnika su operirala mrenu oka
* 1 korisnica je bila na dijalizu
* žene fertilne dobi kontrolirane su u ginekološkoj ambulanti Doma zdravlja KZŽ Zlatar, te uvođena kontracepcija (obavljeno je 8 pregleda)
* kako je bilo i planirano, mjerili smo TT, TV, opseg struka, RR i GUK korisnicima u stambenom dijelu Doma – svaki zdravstveni radnik grupi korisnika kojima je on primarni zdravstveni radnik, a vitalne funkcije u stacionaru su mjerene svakodnevno; odnosno prema uputi liječnika individualno za pojedinog korisnika
* izdano je 512 doznaka preko HZZO, nabavljana su pomagala za inkontinenciju (ulošci, gaćice, pelene i podmetači) za 128 korisnika Doma s problemom inkontinencije;
* svim dijabetičarima redovito smo kontrolirali šećer u krvi aparatima i trakicama nabavljenim putem doznake preko HZZO

Od specijalističkih službi koristili smo usluge svih bolnica na području Krapinsko-zagorske županije, bolnice Klenovnik, Varaždin i nekih zagrebačkih bolnica.

Zdravstvene usluge u 2019.

|  |  |  |  |
| --- | --- | --- | --- |
| **Usluge** | **Br. usluga u 2019.** | **Usluge** | **Br. usluga u 2019.** |
| Inzulin s.c. | 13 181 | Trahealna kanila | 351 |
| Moditen depo | 385 | Primjena kisika | 6 |
| Haldol depo | 567 | Inhalacije | 5267 |
| Rispolept consta | 64 | SPO2 | 489 |
| Xeplion | 27 | GUK | 2335 |
| Zypadhera | 21 | RR | 2567 |
| Abilifi Maintena | 8 | Puls | 1191 |
| Parenteralna terapija | 415 | temperatura | 345 |
| infuzije | 10 | Urin na trakicu | 56 |
| prevoji | 2782 | Vađenje krvi/Zlatar | 371 |
| kateteri | 20 | Vađenje krvi/Bračak | 31 |
| NG sonda | 16 | MB pretrage | 23 |
| Stoma/toaleta  | 324 |  |  |

U Domu su redovito radili:

* psihijatar 1 x tjedno te je obavio 933 pregleda
* fizijatar je dolazio svaka 3-4 tjedna te je obavio 175 pregleda

Tijekom godine smo kupili:

* kolica za ležeće korisnike
* radni stolovi, fotelje, ormari za lijekove

Za stacionarne odjele kupljena su:

* 33 kreveta s elektropodizačima (ŽO)
* 20 antidekubitalnih madraca s pvc presvlakom
* 3 kolica za kupanje nepokretnih korisnika
* 3 kolica za prljave pelene

Fizioterapeuti

U individualnom tretmanu fizikalne terapije mjesečno je bilo oko 60 korisnika, od kojih je 13 rehabilitirano u potpunosti, a neki u toj mjeri da mogu hodati uz pomagalo, ili minimalno prisustvo druge osobe.

Prikaz godišnjeg broja usluga fizikalne terapije

|  |  |
| --- | --- |
| **Elektroterapija** | **Broj usluga**  |
| Ifs | 672 |
| Dds | 392 |
| Uzv | 192 |
| Kv | 96 |
| Magnet | 979 |
| Tens | 340 |
| Galvanizacija | 52 |
| Elektrostimulacija | 74 |
| Solux | 82 |
| **Ukupno elektroterapija** | **2879** |
| Parafin | 50 |
| Krioterapija | 286 |
| **Vježbe po fizijatru** |  |
| Rasteretne vježbe | 402 |
| Hod u razboju | 689 |
| Hod s ortopedskim pomagalom | 748 |
| Vježbe u krevetu | 1046 |
| Med. gimnastika nakon prijeloma | 172 |
| Med. gimnastika za AS | 0 |
| Vožnja bicikla | 205 |
| Vježbe na ljestvama | 12 |
| **Ukupno vježbe** | **3274** |
| Gimnastika dvorac | 2060 |
| Gimnastika 1. Kns | 2991 |
| Terapijsko hodanje | 96 |
| Pratnja | 107 |
| **Sveukupno rad** | **11743** |

Nabavljena su slijedeća ortopedska pomagala:

* 3 invalidska kolica
* 1 gel komprese i vanjske čarape
* 3 ortoze za kralježnicu
* 1 ortoza za nogu
* 2 ortopedske cipele

Fizioterapeuti su bili pratnja 105 puta za 175 korisnika koji su obavljali specijalističke preglede.

Brinuli su i organizirali održavanje pomagala ( kolica, štapovi, hodalice ).

Fizioterapeuti su provodili grupno hodanje sa korisnicima 2 puta tjedno svaki utorak i četvrtak u vremenskom razdoblju od 9-11 h. U tim grupama obuhvaćeno je oko 20 korisnika iz Dvorca i Novog doma.

U 2019. redovito su produživane Sanitarne iskaznice za zaposlenike uključene u poslove pripreme hrane i hranjenja korisnika, što uključuje mikrobiološku kontrolu stolice svakih 6 mjeseci i jedanput godišnji pregled liječnika epidemiologa.

### Rad u tijelima Doma

Zdravstveni radnici sudjelovali su u radu:

* Terapijske zajednice
* Stručnog vijeća
* multidisciplinarnim timovima i timovima za organizirano stanovanje
* odjelnim sastancima
* redovito su pratili korisnike na izlete i druženja van Doma
* bili su pratnja korisnicima kod odlaska na specijalističke preglede u druge zdravstvene ustanove
* redovno i ažurno su vodili sestrinsku dokumentaciju
* redovito su prisustvovali edukaciji van Doma u organizaciji Hrvatske komore medicinskih sestara
* redovito su prema planu trajnog usavršavanja prisustvovali edukacijama

### Edukacije

Zdravstveni radnici su bili na edukacijama u Domu i van njega.

 U Domu su održane edukacije za radnike i zdravstveno osoblje i predavanja koja su bodovana od strane HKMS:

24.01. Osnove zdravstvene njege, HKMS

27.02. Simpozij „ Aktualiziranje sestrinske dokumentacije“ u PB Sveti Ivan, Jankomir

28.02. Važnost dokumentiranja gerijatrijske/gerontološke zdravstvene njege, HKMS

28.03. Palijativna skrb, predavač B. S.

30.03. HUMS, Tečaj trajne edukacije za medicinske sestre- Posebnosti skrbi za osobe sa

 šećernom bolešću- „ Step by step“

07.05. Na valovima volonterstva, konferencija u Zagrebu

13.05. Obilježavanje Dana sestrinstva u Domu uz mjerenje tlaka i šećera za sve zaposlenike i

 krisnike, svi zdravstveni radnici, Sestrinska uniforma, predavač K. G.

23.05. Komunikacija s psihijatrijskim bolesnikom, predavač A.M.

Edukacije za fizioterapeute:

05.04 prezentacija kolica Ortho/Medical o važnosti pozicioniranja u kolicima

19.10. sudjelovanje na konferenciji zdravstvene kineziologije na temu " Postrehabilitacijski

 kineziterapijski programi za unaprijeđenje funkcije LKM sustava.

Edukacije koje su održane za korisnike:

22.02. Podizanje motivacije za održavanje osobne higijene i kontracepcija, D. B.

 16.03. Hodanje do bajera i druženje uz hranu koju voli mozak, fizikalna

21.03. Spolno prenosive bolesti, predavač i voditelj radionice D. B.

07.04. Svjetski dan zdravlja 7. travnja, predavanje „ Zdravlje za sve” , B. S.

 08.04. Utrka, natjecanje za sve pokretne korisnike na stazi „Oko Lobora”, fizikalna

29.04. Svjetski dan plesa „Ja sam za ples“, fizikalna

20.09. Svjetskog dana alchajmerove demencije, B. S.

Svi zdravstveni radnici imaju položen Stručni ispit i Licencu za rad .

### Tim za kontrolu bolničkih infekcija

Jedan je korisnik bilo u potrebi za kontaktnom izolacijom u periodu od 27.08. radi izolirane MRSE, te je prema protokolu nakon negativnog nalaza prekinuta kontaktna izolacija 10.09.2019.

 Svi članovi tima položili su e-modul : Standardne mjere zaštite

U okviru Plana sprečavanja bolničkih infekcija u Domu su održana predavanja:

22.11. Standardne mjere zaštite, D. B. i A. S.

16.12. Postupak uvođenja urinarnog katetera, B. S.

### Evidencija i dokumentacija

Zdravstveni radnici su vodili svu propisanu zdravstvenu i sestrinsku dokumentaciju.

Liste koje su se ispunjavale su: Sestrinska anamneza, procjena samostalnosti, Gerijatrijski obrazac za procjenu pada, Braden ljestvica za procjenu rizika za dekubitus, Mini Mental State Exam.

### Učenička praksa

Kroz školsku godinu 2018./2019. i 2019/2020.u Domu su učenici Srednje škole Bedekovčina redovito prema rasporedu vježbi za medicinske sestre i fizioterapeute održavali praktičan rad iz područja Opće njege, Zdravstvene njege starijih osoba, Zdravstvene njege psihijatrijskih bolesnika i područja opće fizikalne terapije.

U Domu su ujedno obavljene vježbe za završni rad iz specijalne njege.

## ODJEL POJAČANE NJEGE I POMOĆI I NJEGE U KUĆI

Tijekom godine zaposlenici odjela pružali su usluge njege i čišćenja i održavanja prostora i opreme (1 medicinska sestra, 34 njegovateljice, 3 čistačica, 2 frizer/njegovatelj, 2 njegovateljice pomoći u kući i 1 servir pomoći u kući). Unutar Odjela u 2019. kontinuirano je prisutna visoka stopa bolovanja. Odlukom nadležnog ministarstva mogli smo primati zamjene za bolovanja nakon 8. dana bolovanja, no prvi put smo se našli u situaciji da se na natječaj za njegovateljicu nitko nije javio.

Njega se provodila prema propisanim Standardima njege koje imamo za:

* samostalne korisnike/potrebno pomagalo, uz podršku/I kategorija (16),
* ovisne o višem stupnju potrebne pomoći druge osobe/II kategorija (153),
* ovisne u visokom stupnju, potrebna pomoć druge osobe i pomagala/III kategorija (90)
* potpuno ovisne o drugim osobama i pomagalima/IV kategorija (30).

Kategorizacija se provela prema čimbenicima kategorizacije za gerijatrijske korisnike u koje spada: higijena, oblačenje/svlačenje, hranjenje, eliminacija, hodanje/stajanje, sjedenje, premještanje/okretanje, rizik za pad, stanje svijesti, rizik za nastanak dekubitusa, vitalni znakovi, komunikacija, specifični postupci u ZNJ, dijagnostički postupci, terapijski postupci i edukacija.

Njegovateljice su uspješno radile u multidisciplinarnom timu i odrađivale prema individualnom planu posao iz svog djelokruga. Uredno su vodile dogovorenu dokumentaciju (primopredaju službe, liste kupanja, hranjenja, korištenja pomagala za inkontinenciju, mjesečnu evidenciju čišćenja, pranja i dezinfekcije kuhinje i posuđa i dr.).

Njegovateljice su 02.09. 2019. položile tečaj higijenskog minimuma koji vrijedi slijedećih 5 godina.

### Jedinica za pojačanu njegu

Dva glavna indikatora kvalitete njege u stacionaru (broj dekubitalnih rana i broj hospitalizacija uzrokovanih dehidracijom) pokazuju da od 120 potpuno ovisna korisnika njih troje (3) ima dekubitalne rane.

Nije bilo hospitaliziranih uslijed dehidracije.

### Usluge njege

|  |  |  |  |
| --- | --- | --- | --- |
| **Usluge** | **Stacionar** | **Stambeni dio** | **Ukupno** |
| kupanje |  19566 |  20538 |  40 104 |
| hranjenje |  59440 |  3418 |  62 858 |
| promjena položaja |  120310 |  / | 120 310 |
| pelene /ulošci |  119567 |  8193 | 127 760 |

Organizirano stanovanje

Njegovateljice su odrađivale dio vremena na poslovima njege i čišćenja prema traženju voditelja kuća.

### Rad frizerskog salona

Prema tjednom rasporedu obavljale su se usluge brijanja i šišanja u frizerskom salonu i odjelima Doma.

Frizerke su uključene u pomoć pri hranjenju korisnika u stacionaru.

Frizerske usluge:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Frizer****ske****usluge**  | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** | **11.** | **12.** | **Ukupno** |
| Brijanje | 832 | 774 | 716 | 769 | 720 | 567 | 654 | 602 | 751 | 840 | 860 | 860 | **8945** |
| Šišanje | 116 | 63 | 96 | 107 | 84 | 99 | 67 | 59 | 99 | 97 | 116 | 84 | **1087** |
| Frizura  | 43 | 34 | 22 | 57 | 10 | 58 | 18 | 13 | 28228 | 28 | 43 | 44 | **398** |
| Trajna | 2 | 2 | 5 | 2 | 4 | 4 | 2 | 2 | 2 | 8 | 8 | 8 | **49** |
| Bojanje kose | 6 | 2 | 10 | 8 | 13 | 4 | 13 | 6 | 9 | 14 | 14 | 14 | **113** |
| **Ukupno** | 999 | 875 | 849 | 943 | 831 | 732 | 754 | 682 | 889 | 987 | 1041 | 1010 | **10592** |

### Čišćenje

Kako se odjel bavi čišćenjem odjela i opreme, može se reći da čistoća prostora zadovoljava, da se čišćenja provode prema odjelnim rasporedima čija je učestalost definirana u standardima njege I, II i III. Upute o sredstvima za čišćenje i dezinfekciju i mogućim rizicima nalaze se u pisanom obliku na svakom odjelu te su zbog promjene dabavljača uvrštene promjene za 2019.

Trenutno su na poslovima čišćenja korisničkog prostora Doma zaposlene 3 čistačica.

Ukupni korisnički prostor Novoga Doma je 3 877,78 m kvadratnih. Na poslove čišćenja u Dvorcu i Novom Domu i dalje su uključene njegovateljice, jer za čišćenje korisničkog prostora nedostaje još šest čistačica.

Glavni cilj rada Odjela je bio zadovoljiti svakodnevne životne potrebe korisnika u čistom i ugodnom okruženju.

### Edukacije za radnike

28.03. Palijativna skrb, B. Sokolić

10. i 11.06. Zagreb, Simpozij „Za života“, Palijativna skrb u Domu Lobor-grad, A. M.

23.05. Komunikacija s psihijatrijskim bolesnikom, A. M.

03.07. Komunikacija s agresivnim bolesnikom, A. M.

10.10. Životne vrijednosti, A M.

22.11. Higijena ruku, A M.

U Domu su na praktičnoj nastavi programa osposobljavanja za poslove njegovateljice bile tri osobe u periodu od 26.02.2019. do 15.04. 2019. i započele su praktičnu nastavu dvije osobe 27.12.2019. u trajanju od 280 sati.

### Pomoć i njega u kući

Od 06.06. 2001. do 31.12.2019. Dom je pružao usluga pomoći i njege u kući za 439 osoba.

Na dan 31.12.2019. pružali smo uslugu pomoći u kući za 54 korisnika. Dostavljali smo obroke u kuće korisnika usluge te vikendom i blagdanom u stan za organizirano stanovanje Zlatar i svakodnevno u stan za organizirano stanovanje Kleflin.

U 2019. primili smo 25 novih korisnika usluga, te smo kroz godinu pružali usluge pomoći za 79 osoba.

Kroz godinu došlo je do prekida pružanja usluga za 28 korisnika. Od toga šest (6) korisnika je smješteno u Dom ili udomiteljstvo, četrnaest (14) korisnika je iz različitih razloga prekinulo uslugu i osam (8) korisnika je umrlo.

Od 54 korisnika usluge njih 45 je u samačkim domaćinstvima.

Prema dobi imamo :

11 korisnika u dobi do 60 god.,

15 korisnika u dobi od 60 do 75 god.,

21 korisnika u dobi od 75 do 85 god. i

7 korisnika starijih od 85 godina

Godinu smo završili s 54 korisnika usluga. Rješenje Centra za socijalnu skrb Zlatar Bistrica o pružanju usluge ima 31 korisnik, a 23 korisnika uslugu prima temeljem sklopljenog ugovora sa Domom.

|  |
| --- |
|  **KORISNICI USLUGE PREMA PREBIVALIŠTU** |
| Grad/općina | Rješenje Centra za socijalnu skrb | Ugovor s Domom | Ukupno |
| Lobor | 3 | 2 | **5** |
| Zlatar | 12 | 21 | **23** |
| Zlatar Bistrica | / | 3 | **3** |
| Konjščina | 7 | 2 | **9** |
| Mače | 3 | 2 | **5** |
| Mihovljan | 6 | 2 | **8** |
| Novi Golubovec | / | 1 | **1** |
| **Ukupno** | **31** | **23** | **54** |

|  |
| --- |
| **KORISNICI PREMA VRSTI USLUGE** |
| Grad/općina | Dostava gotovih obroka | Održavanje osobne higijene | Obavljanje kućanskih poslova | Zadovoljavanje svakodnevnih potreba |
| Lobor | 5 |  |  |  |
| Zlatar | 23 | 1 | 5 | / |
| Zlatar Bistrica | 3 | / | / | / |
| Konjščina | 9 | 2 | 1 | / |
| Mače | 5 | / | 2 | / |
| Mihovljan | 8 |  | 3 | / |
| Novi Golubovec | 1 |  |  |  |
| **Ukupno** | **54** | **3** | **11** | **/** |

Uslugu organiziranja prehrane s dostavom u kuću svih 365 dana koristilo je kroz godinu 79 korisnika, uslugu obavljanja kućnih poslova jedanput tjedno 11 korisnika, uslugu održavanja osobne higijene jedanput tjedno 3 korisnika, a usluge zadovoljavanja svakodnevnih potreba nije bilo.

|  |
| --- |
| **BROJ USLUGA POMOĆI U KUĆI PO MJESECIMA** |
| Mjesec | Dostava gotovih obroka | Održavanje osobne higijene | Obavljanje kućanskih poslova | Ukupno |
| siječanj | 1411 | 24 | 30 | 1465 |
| veljača | 1270 | 8 | 24 | 1302 |
| ožujak | 1381 | 8 | 18 | 1407 |
| travanj | 1420 | 10 | 27 | 1457 |
| svibanj | 1506 | 8 | 24 | 1538 |
| lipanj | 1412 | 8 | 24 | 1444 |
| srpanj | 1425 | 10 | 27 | 1462 |
| kolovoz | 1365 | 12 | 24 | 1401 |
| rujan | 1409 | 12 | 24 | 1445 |
| listopad | 1505 | 15 | 35 | 1555 |
| studeni | 1392 | 12 | 36 | 1440 |
| prosinac | 1400 | 12 | 36 | 1448 |
| **Ukupno** | **16 896** | **139** | **329** | **17 364** |

Njegovateljice su u jutarnjim satima obavljaju kućanske poslove i njegu na terenu i kućanske poslove u stanovima za organizirano stanovanje u Zlataru jedan puta tjedno.

Nakon 10 sati odlazile su na podjelu obroka koja sve dane ide u dva smjera, te se dnevno prolazi 180 do 200 km.

Organizacija rada kao i dnevni raspored su se odvijali prema planu. Kontinuirano kroz godinu sudjeluju u slaganju jelonoša s hranom.

Odjel je kroz 2019. surađivao s Centrom za socijalnu skrb Zlatar Bistrica, policijom, HMP, patronažnim sestrama i liječnicima na terenu te lokalnom zajednicom.

Vezano uz edukaciju, zaposleni u odjelu su prošli prethodno nabrojane edukacije za sve njegovateljsko osoblje.

Korisnici su posjećeni za Uskrs i Božić, te su im uručeni prigodni darovi i čestitke. To je bila ujedno prilika da se čuju primjedbe i prijedlozi korisnika usluga.

Korisnike se je obilazilo kada su se javili problemi na terenu, te se o istom obavještavao Centar telefonski i pisanim putem.

Radnici koji su pružali uslugu pomoći u kući svojim su radom zadovoljili potrebe naših korisnika.

## ODJEL OPĆIH, KADROVSKIH

## I RAČUNOVODSTVENIH POSLOVA

#### OPĆI I KADROVSKI POSLOVI

U Tajništvu Doma obavljani su svi opće-administrativni poslovi vezani uz poslovanje čitavog Doma, administrativno-kadrovski poslovi vezani uz zaposlene radnike Doma Lobor-grad, te organizirani prijevozi za potrebe svih Odjela Doma uz svakodnevno izdavanje putnih naloga za svih 8 automobila iz voznog parka Doma.

Vezano uz kadrovsko poslovanje, osim Ugovora o radu i Odluka o prestanku radnog odnosa, u tajništvu Doma izrađene su

* Odluke o godišnjem odmoru za sve zaposlene,
* Odluke o ocjeni svih stručnih radnika,
* Odluke o privremenom rasporedu radnika na obavljanje drugih poslova (52)
* Nalozi o privremenom obavljanju poslova više složenosti (9).

Osim izdavanja raznih odluka radnicima su izrađena te izdana i rješenja o ostvarenim pravima po TKU-u (jubilarne nagrade, pomoći za duža bolovanja i smrti člana obitelji ili za rođenje djeteta, plaćeni dopust, otpremninu).

Svaki novozaposleni radnik, odnosno prestanak radnog odnosa evidentiran je u Matičnoj knjizi radnika Doma te u REGISTRU zaposlenih u javnim službama. Sve prijave i odjave radnika na mirovinsko osiguranje obavljaju se elektroničkim putem, a na zdravstveno osiguranje putem tiskanica.

Svi zaposleni stručni radnici imaju važeće licence za obavljanje svojih poslova, a svi zaposleni imaju važeća Uvjerenja o sposobnosti za obavljanje poslova i radnih zadataka sukladno sklopljenom ugovoru o radu. Dvoje (2) radnika upućeno je na osposobljavanje i polaganje ispita za dobivanje certifikata u području javne nabave.

Tijekom travnja 2019. godine obavljena je provjera Svjedodžbi za sve zaposlene te je pronađena jedna krivotvorena svjedodžba.

##### Zaštita na radu

* Izrađena je Procjena rizika pravnih osoba koje obavljaju djelatnost korištenjem opasnih tvari.
* Imenovana je osoba zadužena za zaštitu od požara.
* Donesena je Odluka o imenovanju ovlaštenika zaštite na radu - voditeljica Odjela socijalnog rada i psihosocijalne rehabilitacije u okviru njenog djelokruga rada u odjelu.

Tijekom godine, svi radnici su prije zapošljavanja obavili prethodni pregled za utvrđivanje zdravstvene sposobnosti radnika za obavljanje poslova, dok su krajem prosinca 2019. godine ispostavljene i uputnice za 75-ero radnika za periodično utvrđivanje zdravstvene sposobnosti.

Tijekom 2019. godine:

* Dva (2) radnika osposobljena su za postupanje u klaonici prilikom klanja životinja.
* Dva (2) radnika osposobljena su za rukovanje traktorom i radnim priključcima.
* Pet (5) radnika osposobljeno je za rukovanje traktorskom kosilicom.
* Šest (6) radnika osposobljeno je za rukovanje strojevima za košnju trave.
* Jedan (1) radnik upućen je na polaganje stručnog ispita za rukovatelja centralnog grijanja (obnova licence).
* 58 radnika prošlo je osposobljavanje o zdravstvenoj ispravnosti hrane i osobnoj higijeni osoba koje rade u proizvodnji i prometu hrane po proširenom programu.

Ozljede na radu

Tijekom 2019. godine prijavljene su tri ozljede na radu, od čega su dvije ozljede bile nanesene radnicima od strane korisnika.

#### RAČUNOVODSTVENI POSLOVI

U 2019. godini Odjel je izvršio sve planirane zadatke sukladno planu i programu rada za 2019. godinu. Financijski plan za 2019. godinu usvojen je i donesen 29. listopada 2018. godine na 14. sjednici Upravnog vijeća, te se je ukupno poslovanje Doma odvijalo u okviru planiranih veličina u Financijskom planu Doma.

U analitičkom knjigovodstvu KUF-a uredno su evidentirani ulazni računi , na temelju kojih su ispostavljani zahtjevi za plaćanje prema Riznici.

Svaki mjesec uredno smo ispostavljali fakture kao i uplatnice za pružene usluge u pogledu opskrbnine, kao i vaninstitucijske usluge.

Sveukupna nabava sitnog inventara i osnovnih sredstava, kao i izvedenih radova uredno je evidentirana u analitičkoj evidenciji sitnog inventara i osnovnih sredstava.

Blagajna je također vođena uredno te je vršeni pravovremeno polog zaprimljenih sredstava, na žiro-račun, kao i pravdanje utrošenih sredstava sa žiro-računa.

Plaća je obračunavana i isplaćivana na vrijeme, najkasnije 10-og u tekućem mjesecu za prošli mjesec.

Knjiženja u financijskom knjigovodstvu obavljana su uredno i ažurno.

Uredno su se slale mjesečne realizacije u Ministarstvo za demografiju obitelj mlade i socijalnu politiku do 5-og u mjesecu za protekli mjesec.

Povjerenstva za popis imovine, sredstava i obveza Doma obavili su popis u propisanom roku.

Kod predaje financijskog izvještaja o poslovanju za 2018. godinu do 31.01.2019 godine, kao i predaje tromjesečnih financijskih izvještaja za poslovanje u 2019. godini (1-3, 1-6, 1-9) poštivali su se rokovi kao i način predaje utvrđeni Pravilnikom o financijskom izvještavanju u proračunskom računovodstvu.

Izjava o fiskalnoj odgovornosti za 2018. godinu odrađena je u zakonskom roku , te je kao takova sa svim popratnim obrascima proslijeđena pod ur.br. 01-435/1-2019. dana 27. 02. 2019. godine u Ministarstvo za demografiju, obitelj, mlade i socijalnu politiku.

#### SKLADIŠNI POSLOVI

Svakodnevno su se dostavljale i zaprimale svježe namirnice (meso, mlijeko, kruh, voće, povrće), te su iste korištene za dnevnu pripremu svježih obroka. Tijekom zaprimanja robe obavezno su se primjenjivale metode utvrđene HACCAP sustavom. Provjeravani je rok istaknut na deklaraciji, kvaliteta namjenske ambalaže, kao i kvaliteta namirnica. Kod prijema svježih namirnica mjerila se temperatura prihvata i ista evidentirala u evidencijske liste.

Roba je skladištena prema naznačenoj temperaturi na deklaraciji. Temperatura se svakodnevno mjeri i upisuje u evidencijski list. Vodilo se računa i briga da u skladištu ima na zalihi dostatno živežnih namirnica za nesmetano funkcioniranje Doma.

Potrošni materijal (sredstva za čišćenje i higijenske potrepštine) naručivalo se jednom mjesečno (oko dvadesetpetog u mjesecu) za naredni mjesec.

Materijal za održavanje naručivao se po potrebi, što je ovisilo o nastanku kvarova i vrsti kvarova, odnosno intenzitetu i opsegu izvođenja radova.

Skladišna evidencija se uredno vodila te su svi poslovi vezani na izradu dokumentacije, primke, izdatnice, jelovnici odrađivani na vrijeme i dostavljani u računovodstvo.

Higijena i čišćenje skladišnih prostora i opreme redovito se održavala.

#### VOZAČ

Vozač – za potrebe zdravstvene službe, tijekom cijele godine obavljao je prijevoz korisnika sanitetskim vozilom Doma na specijalističke pretrage i bolnička liječenja u bolnice u Zabok, Krapinske Toplice, Klenovnik te u zagrebačke bolnice.

### Inspekcijski nadzor

* 12. 07. 2019. Analitička izvješća za otiske mikrobiološke čistoće u objektima za proizvodnju i promet hrane i predmeta opće uporabe – zadovoljavajuća
* 18. 07. 2019. Sanitarne inspekcija – inspekcijski nadzor kontrole izvršenja Rješenja od 29. 06. 2018. godine – pregledom utvrđeno da je postupanje po rješenju u potpunosti izvršeno po svim naređenim točkama (sanacija PTV)
* 12. 08 2019. Analitička izvješća za pečeno svinjsko meso, vodu za ljudsku potrošnju, otisci mikrobiološke čistoće u objektima za proizvodnju i promet hrane i predmeta opće uporabe – zadovoljavajuća
* 18. 09. 2019. godine obavljen inspekcijski nadzor od strane Državnog inspektorata RH. Predmet nadzora bio je primjena propisa o radnim odnosima te je ispitano troje radnika, odabrano slučajnim odabirom, od kojih je uzeta izjava o njihovom radno pravnom statusu.
* 22. 11. 2019. izvršena kontrola u objektu za klanje i rasijecanje mesa papkara. Kontrolu izvršila Veterinarska stanica Zlatar Bistrica

## ODJEL POMOĆNO-TEHNIČKIH POSLOVA I EKONOMIJE

### ODSJEK PREHRANE

U Odsjeku prehrane radilo je 15 radnica: 8 kuharica i 7 pomoćnih kuharica. Rad se odvijao u dvije smjene.

Svakodnevno su se pripremali svježi i zdravstveno ispravni obroci te se vršila raspodjela istih. Redovito se održavala higijena radnih površina, posuđa, aparata, pribora, strojeva, te kuhinje i svih kuhinjskih pomoćnih prostora.

Raspodjela obroka vršila se prema sljedećem rasporedu:

* od 8 do 9 sati zajutrak
* od 13 do 14 sati ručak
* od 18 do 19 sati večera

U 10 h vršila se raspodjela ručka za korisnike usluge pomoći u kući i ručak za radnike Doma.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **Broj pripremljenih obroka po mjesecima** |
|  | Mjesec | Redovni | Dijetni | Izvaninstitucija | Zaposlenici |
|  |   | korisnici  | korisnici  |   |   |
| 1 | Siječanj  | 5673 | 3131 | 1095 | 1645 |
| 2 | Veljača  | 5012 | 2856 | 1003 | 1500 |
| 3 | Ožujak  | 5487 | 3131 | 1090 | 1660 |
| 4 | Travanj  | 5310 | 3162 | 1025 | 1660 |
| 5 | Svibanj  | 5580 | 3162 | 1080 | 1655 |
| 6 | Lipanj  | 5430 | 3193 | 1060 | 1595 |
| 7 | Srpanj  | 5580 | 3162 | 1200 | 1665 |
| 8 | Kolovoz | 5580 | 3100 | 1264 | 1665 |
| 9 | Rujan | 5250 | 5120 | 1278 | 1515 |
| 10 | Listopad  | 5640 | 2945 | 1437 | 1655 |
| 11 | Studeni | 5580 | 2858 | 1360 | 1585 |
| 12 | Prosinac  | 5766 | 2945 | 1349 | 1650 |
|  | **Ukupno**  | **65888** | **38765** | **14241** | **19450** |

Pored ručkova svakodnevno se za korisnike Doma pripremalo oko 300 obroka za zajutrak i isto toliko obroka za večeru.

Za 160 korisnika svakodnevno su pripremana i dva međuobroka: doručak i užina.

Podjela obroka za korisnike Doma vršila se u njihovim blagovaonicama i na odjelima za teže pokretne korisnike.

S posebnom pažnjom pripremana je dijetalna prehrana (lagana, usitnjena, kašasta), obogaćena sezonskim povrćem ( najčešće s našeg poljoprivrednog gospodarstva) i voćem pri čemu se vodila briga o raznovrsnosti i kvaliteti namirnica prilagođenih bolesti i starosnoj dobi korisnika, a imajući u vidu propisane normative i predviđena financijska sredstva.

Dijeta prehrana po danima:

* dijabetička oko 57 obroka
* ulkusna oko 16 obroka
* žučna oko 29 obroka

Pri planiranju obroka uvažavalo se mišljenje i sugestija korisnika i njihove želje. To se ostvarivalo prisustvovanjem voditelja prehrane terapijskim zajednicama na kojima su iznosili svoje primjedbe i prijedloge kao i kroz komisiju za jelovnike, koja se održavala 1x puta mjesečno, a čija su dva člana predstavnici korisnika.

Poslovi oko pripreme i distribucije hrane, čišćenja opreme i prostora obavljali su se prema pravilima HACCP – sustava. Kalorijska i normativna vrijednost te higijenska ispravnost hrane kontrolirana je od strane Zavoda za javno zdravstvo ( tri puta godišnje ) Krapinsko zagorske županije i Uprave za sanitarnu inspekciju Ispostava Zlatar čiji su nalazi ispitanih uzoraka uvijek bili dobri i odgovarali su standardima.

1 x mjesečno uzimano je po 15 briseva , od toga 7 u kuhinji, a 8 po odjelima (predmeta , radnih površina, pribora, aparata, ruku). Dobivenim rezultatima su tijekom čitave godine potvrđivali da je čistoća u objektu zadovoljavajuća.

Redovito su se provodile kontrolne mjere kod zaprimanja namirnica.

Kuharice i pomoćno osoblje u kuhinji pod stalnim su zdravstvenim nadzorom Zavoda za javno zdravstvo KZŽ, te se liječnički pregled obavio 2 x godišnje.

Kuhinja je izvanrednim jelovnikom pratila sve kulturno zabavne i sportske aktivnosti (izleti u prirodu, rođendane) te sudjelovala u prigodnim blagdanskim druženjima korisnika.

Dezinsekcija i deratizacija prostora obavljala se redovito (4 x godišnje).

Nakupljeni otpad odlagao se u za to predviđenom prostoru, (izvan objekta) u posebne spremnike na ispravan način. Redovito pražnjenje otpadnih masti vršila je ovlaštena tvrtka prema potrebi.

Kemijsko čišćenje i dezinfekcija napa kao i odvoda ventilacija vršilo je ovlaštena tvrtka u propisanim rokovima. Redovito se vršio otpis lomljenog suđa i nadopunjavalo se novim.

Imali smo kontrolu od strane Sanitarne inspekcije KZŽ dana 06.03.2019. i 31.05.2019. godine. Inspekcijskim nadzorom obuhvaćen je prostor kuhinje Doma, termički blok, pripremnice mesa, povrća, slastica, prostor za pranje crnog i bijelog suđa, blagovaonica korisnika, skladište rashladne komore, garderobe, sanitarni čvor za zaposlenike i prostor za zbrinjavanje otpada.

Prema inspekcijskom nalazu kuhinja je zatečena u iznimno čistom i održavanom stanju.

Izvršen je uvid u kompletnu dokumentaciju svih evidencija koje se vode vezano za sustav samokontrole, na principu HACCP-a na dnevnoj, mjesečnoj i godišnjoj razini. Po obavljenom cjelovitom inspekcijskom nadzoru objekt se ocjenjuje ocjenom 5.

Pored svih redovnih poslova, koje smo uspješno izvršili, lijepo smo uredili blagovaonu korisnika (pored kuhinje).

### ODSJEK TEHNIČKIH POSLOVA I EKONOMIJE

#### Ekonom

Sukladno Financijskom planu Doma za 2019. godinu izrađen je Plan nabave za 2019. godinu prema kojemu su se provodili postupci jednostavne nabave.

U suradnji sa Odjelom računovodstvenih poslova i ostalim odjelima u Domu tijekom 2019. godine vršila se nabava roba i usluga za normalno odvijanje života i rada. Za sve vrste roba čija je vrijednost prelazila 20.000,00 kuna provodio se postupak jednostavne nabave sukladno članku 12. stavak 1. točka 1. i članku 15. stavak 2. Zakona o javnoj nabavi (NN 120/16) te internog Pravilnika o jednostavnoj nabavi.

Sa dobavljačima je tijekom godine sklopljeno 38 Ugovora na temelju provedenog postupka jednostavne nabave u vrijednosti 4.209.280,58 kn sa PDV-om.

Svi ugovri upisani su u Elektronički oglasnik javne nabave (Narodne novine). Iste smo obvezni ažurirati 2 puta godišnje u siječnju i srpnju što smo i činili. Unaša se ukupno financijsko izvješće ugovora.

Sklopljeni su i ugovori za koje je postupak provodio Državni središnji ured za javnu nabavu sa dobavljačima: Hrvatski telekom dd (usluga u pokretnoj elektroničkoj mreži), Gradska plinara Zagreb (usluga za isporuku plina).

Sukladno Pravilniku o provedbi postupaka jednostavne nabave, Dom provodi i postupke jednostavne nabave za robe i usluge u vrijednosti od 10.000,00 kn do 20.000,00 kn tražeći minimalno dvije ponude.

Za sve robe i usluge čija je vrijednost ispod 10.000,00 kn roba se nabavljala putem narudžbenice.

Sve ostalo što je bilo potrebno za normalno funkcioniranje i život ustanove; tekuće održavanje Doma, saniranje kvarova i ostalu opskrbu za korisnike kupljeno je odmah po potrebi i u dogovoru sa financijskom službom na narudžbenicu.

Tijekom godine smo uz suglasnost nadležnog ministarstva obavili slijedeće radove i usluge:

* izmjena dijela vanjske stolarije na zgradi novog doma i stručni nadzor
* rekunstrukcija sustava grijanja i zagrijavanja PTV na ekonomiji
* rekunstrukcija sustava grijanja i zagrijavanja PTV na starom bolesničkom odjelu
* ležeća kolica za prijevoz korisnika
* rabljeno kombi vozilo
* sanacija dijela krovišta zgrade novog doma i stručni nadzor
* stolci drveni za blagovaonu korisnika
* usluga pripreme projektne prijave za EU natječaj i usluga utvrđivanja vrijednosti projekta
* ljuštilica za krumpir
* izrada dokumentacije za energetsku obnovu zgrada
* nabava i ugradnja spremnika za PTV – dvorac

#### TEHNIČKI POSLOVI

##### KUĆNI MAJSTORI

Svakodnevno se održavala i po potrebi popravljala sva oprema i instalacije u cijelom Domu i stanovima izvaninstitucije, održavale su se i svaki tjedan kosile zelene površine (2.766 m2) i ograde, svi djelatnici upoznati su sa protokolima, odlukama i nalozima.

Svi voditelji Odjela upoznati su pozicijama: vatrogasnih aparata, električnih sklopki, alarma, hidranata i puteva evakuacije.

Tijekom godine obavljeni su slijedeći poslovi:

* Postavljene su oznake upozorenja.
* Napravljena je škarpa i 34 m ogarde sa dvije lese kod kućice Jajtić i novi ulaz.
* Napravljena je ograda za korisni otpad.
* Popravljeni su cjevovodi od grijanja u dvorištu kod porte, na SBO, na muškom odjelu i u sobi socijalnog radnika u Novom domu.
* Montirano je: 91 termostatski ventil i 57 odzračnih lončića u Novom domu, 2 odzračna ventila na SBO i 5 termostatskih ventila na porti.
* Kupljena je i postavljena pumpa za pripremu tople vode u dvorcu, 2 pumpe u pod stanici Novog doma i dvije pumpe u kotlovnici.
* Popravljen je dovod hladne vode u prostoru radne terapije u dvorcu.
* Ispitani su i A-testirani svi protu požarni aparati u Domu i u svim vozilima.
* Napravljeni su svi potrebni servisi i A-testovi na svoj opremi i strojevima u Domu i u svim stambenim jedinicama za organizirano stanovanje.
* Očišćeni su spremnici za toplu vodu.
* Postavljena je noseća cijev za internetske i telefonske kablove od uprave do skladišta.
* Postavljene su kanalice na SBO, muškom i ženskom odjelu.
* Postavljeno je 2.500 m kablova za internet i telefon za skladište, kuhinju, šank, kancelarije glavne sestre, kancelarije socijalnih radnika i radnih terapeuta, voditelja izvaninstitucije i preko razvodnog ormara spojeno sa upravom.
* Napravljen je i opremljen arhiv u upravnoj zgradi.
* Pokrečeno je 1.801,44 m2 zidova i plafona, soba za dnevne sktivnosti na 2. katu dvorca, TV sala na 1. katu dvorca i dio hodnika ukupno 829 m2, zid u stanu Vuk 10 m2, strop u praoni suđa 13 m2, kancelarija ravnateljice 91,4 m2, stan na ekonomiji 256 m2, arhiv 91 m2, restoran 354,12 m2 , 4 sobe u Novom domu 156,9m2.
* Označena su parkirna mjesta na parkiralištu.
* Napravljeni su servisi na bio disku i rotomatu, napravljen je novi dovod vode za roto mat, bio disk je 3x očišćen.
* Napravljen je i postavljen namještaj za ambulantu na SBO i muškom odjelu, radna ploha u stanu na ekonomiji i radna ploha u čajnoj kuhinji na SBO.
* Kupljena je i postavljena grijača ploča u stanu Vuk.
* Montirano je 5 slavina i 1 umivaonik u dvorcu, vodokotlič i dvije slavine na ženskom odjelu, nastavak za WC za osobe s tjelesnim invaliditetom i vodokotlić na muškom odjelu, novi ventili i slavina u kantini.
* Kupljeno je i postavljeno 5 reflektora, 30 led lampi u novom domu i 4 led lampe na ženskom odjelu.
* Kupljen je TIG aparat za varenje, električa hoblerica, 10 grijača za sušare, frižider za čajnu kuhinju, minivaš za pranje automobila, ljuštilica krumpira.
* Kupljene su i postavljene mreže za zaštitu od komaraca u restoranu.
* Postavljen je lim na delataciji na muškom odjelu.
* Napravljen je dio nove plinske instalacije u kuhinji.

##### Vozni park

* Otupljen je Fiat Ducato.
* Popravljena su nastala oštećenja na limariji Fiata Ducato.
* Registrirana su i redovno servisirana sva vozila i traktor.
* Odjavljena su vozila: Peugeot Partner i Berlingo.
* Oznakama crvenog križa označena su oba Cady-vozila.

##### Praona rublja

Tijekom godine je oprano i u peglaoni ispeglano 162.350 kg veša.

Sašiveno je: 242 stolnjaka i nad stolnjaka, 32 krpe za kuhinju, 65 raznih navlaka, 7 suknja, 45 srca za potrebe radne terapije, 15 zastora, 39 vreča za prljav veš, 74 torbe, 150 poklon vrećica, 36 logova ustanove i 51 podmetač.

U svim spavaonicama dvorca postavljene su karniše i odgovarajuće zavjese kako bi korisnici mogli zasjeniti sobe.

##### Porta

Radnici su svakodnevno vodili sve evidencije ulaska i izlazaka korisnika, radnika, posjetitelja i vozila.

Vodili su brigu o sigurnosti korisnika, imovine te radili na prevenciji protu požarne zaštite obilazeći noću krug Doma svaka dva sata.

Položili su tečajeve za sigurno upravljanje alatima i strojevima za košnju trave i šišanje živice.

Portiri su upoznati sa Protokolom o postupku u slučaju agresivnog ponašanja i o radu tima za prevenciju agresivnog ponašanja.

Posebnu pažnju usmjerili su na korisnike kojima je određen izlazak uz pratnju stručnih radnika, a u svrhu njihove sigurnosti.

##### Ekonomija

Vrt, njive i plastenici su pognojeni i izoreni, sađene su presadnice i sjeme povrća, posijana je cikla, mrkva, ječam i kukuruz. Vršena je zaštita i obrada okopavanjem. Jako nevrijeme u svibnju opustošilo nam je voćnjak, uništilo plastenike i presadnice u njima. Nabavljen je i postavljen novi najlon na sva četri plastenika i ponovno posađene presadnice.

Tijekom godine za vlastite potrebe proizvedeno je i u kuhinju isporučeno 14.812 kg povrća: 242 kg luka, 3.240 kg zelene salate, 185 kg brokule, 1.909 kg svježeg kupusa, 680 kg kelja, 877 kg rajčice, 820 kg krastavaca, 545 kg paprike, 1.680 kg cikle, 160 kg grincajga (zelenja). Proizvedeno je 16.000 kg krumpira od toga u kuhinju izdano 2.221 kg mladog i 5.170 kg običnog. Na zalihi imamo oko 6.500 kg krumpira.

Proizvedeno je i 4.000 kg kukuruza i 3.000 kg ječma za ishranu svinja.

Vodila se briga o ishrani svinja, njihovom zdravstvenom stanju, reprodukciji.

Pokrečena je 2x cijela farma. Napravljeno je 6 kopanja, 8 vrata za izlaz. Popravljeno je 5 bokseva.

Redovito su se vodile sve potrebne evidencije kao i evidencije za potrebe HACCAP-a i dobrobiti životinja. Svaki mjesec APPR-u slano je brojno stanje svinja. Sudjelovali smo u svakoj anketi APPR-a o godišnjim prirodima. U dva navrata dvoje radnika bilo je na edukacijama za dobrobit životinja, a dvoje radnika završilo je osposobljavanje za klanje i omamljivanje svinja.

Imali smo 3 nadzora od strane veterinarske stanice, 3 veterinarske inspekcije i dva uzrokovanja briseva od 5 trupa, radne površine i ruku. Svi nalazi bili su zadovoljavajući i u skladu sa pravilima i normama.

Nabavljene su dvije kvalitetne nazimice za rasplod.

Oprašeno je 69 kom svinja i imali smo 7 uginuća odojaka.

Zaklano je 79 kom svinja i u kuhinju isporučeno 7.077 kg mesa, 1.480 kg masti, 321 kg iznutrica, 257 kg čvaraka i 636 kg kosti.

U novu godinu ulazimo sa 7 visoko bređih krmača i nazimica.

##### Donacije

Tijekom godine primljene su slijedeće količine donacija:

* Sir svježi 435 kg
* Pizza gotova 6.222 kom
* Čokoladni vafli 300 kom
* Čokoladna bananica 300 kom
* Grickalice 300 kom
* Jaja u prahu 70 kg
* Marmelada miješana 84 kg
* Prašak za pecivo 864 kom
* Riža 495 kg
* Tjestenina za prilog 235 kg
* Brašno T-550 51 kg
* Tijesto za juhu 80 kg

## ZAKLJUČNO

Svi radnici Doma radili su profesionalno, marljivo i u cilju održavanja remisije zdravstvenog stanja korisnika i poboljšanja njihovih uvjeta života. Svoj smo rad obavljali u okviru financijskih sredstava koje nam je osiguralo nadležno Ministarstvo za demografiju, obitelj, malde i socijalnu politiku.

Plan i program rada zacrtan za 2019. godinu uspješno je realiziran..

 **RAVNATELJICA DOMA:**

 **Darinka Sviben, dipl. soc. rad.**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**